Derek Prince: A]iit aCayjai 

Tartalom 

Bevezetés 

A Bibliáról 
A könyv célja 

1. fejezet 

A keresztény hit alapja 
Krisztus a kőszikla 
A szembesülés 
A kinyilatkoztatás 
Elismerés 
Megvallás 

2. fejezet 

Hogyan építkezzünk az alapra? 

Krisztus beszéde _ a hit alapja 
A tanítványság legfontosabb feltétele 
A szeretet próbája 
A kinyilatkoztatás eszköze 

3. fejezet 

Isten Igéjének hatalma 
A Biblia _ Isten írott Igéje 
A Szent Szellem által ihletett 
Örökkévaló, isteni tekintélyű 
A Biblia összefüggő, teljes, és mindenre választ ad 

4. fejezet 

Isten Igéjének első eredményei 
Az eredmény a mi reakciónkon múlik 
Hit 

Az újjászületés 
Szellemi táplálék 


5. fejezet 

Isten Igéjének hatása testünkre és az elménkre 
Testi gyógyulás 
Az elme megvilágosodása 



6. fejezet 

Isten Igéje győzelmet ad 
A bűn legyőzése 
A Sátán legyőzése 

7. fejezet 

Isten Igéjének tisztító ereje 

Megtisztítás 

Megszentelés 

8. fejezet 

Isten Igéjének leleplező hatásai 

Tükrünk 

Bíránk 

A könyvben szereplő bibliai idézetek magyar fordításának 
alapjául a Károli Gáspár-féle, revideált változat szolgált. Mivel a 
szerző a King Jamesféle angol (King James Version néven ismert) 
bibliafordításból idéz, a pontosság és a szöveghűség kedvéért 
helyenként az angol szöveg szó szerinti magyar fordítása is szerepel, 
szögletes [ ] zárójelben. 

Egyes helyeken a magyar és az angol változat annyira eltérő, 
hogy csak az angol szöveg magyar fordítását adjuk meg, és ezt 
jelöljük is. 

Magának a szerzőnek a bibliai idézetek szövegébe beszúrt 
megjegyzései kerek ( ) zárójelben vannak. 

A Biblia eredeti szövege (mind a héber, mind a görög) más¬ 
más szót használ a „lélek" és a „szellem" fogalmakra. Ezt követi a 
legtöbb fordítás, így a King James-féle is, de a szerző szóhasználata 
is. Az egyértelműség kedvéért a spirit szó mindenütt szellem-ként 
szerepel. 





IMert más fundamentumot senki sem vétkét azonkjvük, ameky vettetett, meky a 

jézus Krisztus. 

Kprintkiosziakkioz írt 1 . kévék 3, 11 . Vakaki énkozzámjő, és kiakkgatja az én 
6eszédeimet, és azokat megtartja, megmondom néktekj, mikez hasonkó. JLasonkó 
vakameky kiázépítő em6erkez, aki keásott és mékyre kiatokt, és kősziklára vetett 

fundamen tumot... 

Lukács evangékiuma 6,47-48 


Bevezetés 

J? (Bikkiárók 

A keresztény hitnek ma világszerte legalább egymilliárd 
követője van. Ez a nagy szám magába foglalja az egyház összes 
ágazatát, mindazokat a magukat kereszténynek valló hívőket, akik a 
legkülönfélébb népcsoportokhoz tartoznak, s a föld minden részén 
megtalálhatók, bár nem mindegyikük gyakorolja aktívan a hitét. A 
föld lakosságának egyik legnagyobb és legjelentősebb részét tehát a 
névleges és tényleges keresztények együttese alkotja. 

Ezekben a keresztényekben a közös az, hogy legalább elvben 
mindnyájan elismerik hitük és életvitelük meghatározó alapjának a 
Bibliát. A Biblia jelentős szerepet tölt be két másik világvallásban, a 
judaizmusban és az iszlámban is. Minden elfogulatlan értékelés 
szerint ez a legolvasottabb könyv az emberiség történelmében. Évről 
évre változatlanul a Biblia áll az élen a világ legkelendőbb 
könyveinek rangsorában. Ebből az is következik, hogy az általános 
műveltségnek is fontos része a Biblia tanulmányozása. 

Mai formájában a Biblia két részre oszlik. Az első rész, az 
ószövetség, hanninckilenc könyvből áll. Túlnyomórészt héber 
nyelven íródott, bár néhány része a héberrel rokon arám nyelven 
született. Második része, az Újszövetség, huszonhét könyvből áll. A 
legrégebbi fennmaradt újszövetségi kéziratok görög nyelvűek. 



Az Ószövetség röviden leírja a világ, s ezen belül Ádám 
teremtését. Elmondja, hogy Ádám és felesége, Éva, hogyan szegték 
meg Isten parancsát, szörnyű következmények egész sorát 
szabadítva ezáltal magukra, utódaikra s az egész Földre, ahová Isten 
helyezte őket: ezután nagyvonalakban nyomon követi az Ádámtól 
származó első nemzedékek történetét. 

Mózes 1. könyvének 12. fejezetétől fogva Ábrahámot helyezi a 
középpontba - azt a férfit, akit Isten arra választott ki, hogy atyja 
legyen egy különleges népnek, amelyen keresztül Isten szándéka az 
egész emberi nem megváltása volt. A továbbiakban az Ószövetség 
ennek a választott népnek az eredetét és történelmét írja le, 
amelynek Isten az Izrael nevet adta. Lényegében tehát az ószövetség 
Istennek Ábrahámmal és leszánnazottaival való kapcsolatát örökíti 
meg mintegy kétezer évnyi időszakon át. 

Az ószövetség sok fontos kijelentést ad Isten jelleméről, 
tulajdonságairól, valamint az egyes emberekkel és nemzetekkel 
kapcsolatos bánásmódjáról. 

Ezek között a kijelentések között szerepel Isten igazságossága és 
ítéletei, bölcsessége és hatalma, irgalma és hűsége. Az Ószövetség 
különösen nagy hangsúlyt helyez Isten hűségére, amellyel betartja 
szövetségét és ígéreteit - legyen szó akár egy személyről, akár egy 
nemzetről. 

Isten Izraelre vonatkozó tervének középpontjában az az ígéret 
állt, melyet szövetségével is megpecsételt: hogy elküldi nekik a 
Szabadítót, akinek az lesz az Istentől kapott feladata, hogy az 
emberiséget megváltsa lázadásának minden következményétől, és 
Ádám leszármazottait visszavezesse Isten kegyelmébe. Ezt a 
Szabadítót héberül Messiásként szokás emlegetni, ami szó szerint 
Felkentet jelent. 

Az Újszövetség azt írja le, hogyan teljesedett be a Názáreti Jézus 
személyében Istennek ez az ígérete. Ezt jelzi a rá vonatkoztatott 
Krisztus cím is. Ez az elnevezés a görög khrisztosz szóból 
származik, ami pontosan ugyanazt jelenti, mint a héber messiás: 
felkent. Jézus úgy jött Izraelbe, mint az a Felkent, akit Isten az 



Ószövetségben megígért. Pontosan betöltötte mindazt, amit az 
Ószövetség az eljöveteléről megjövendölt. Ez mutat rá talán 
legérzékletesebben, hogy az Ószövetség és az Újszövetség szervesen 
egybekapcsolódik, s egységes, harmonikus kijelentést alkot Istenről 
és az ember számára elkészített tervéről. 

J? könyv céCja 

Az e könyvben szereplő tanulmánysorozat is az iménti megállapítás 
szellemében született. A tanulmányok elsősorban a következő 
témákra összpontosulnak: 

1. Jézus Krisztus személye és megváltó műve. 

2. Azok a gyakorlati lépések, amelyeket minden egyes személynek 
meg kell tennie ahhoz, hogy részesülhessen a Krisztus által 
megszerzett megváltásban, és tagjává válhasson Isten népének, az 
egyháznak. 

3. Azok az alapvető javak, amelyeket Jézus Krisztus szerzett meg 
számunkra, hogy a keresztény életet a maga teljességében élhessük. 

4. A keresztény hit nagy alaptanításai, amelyeket minden komoly 
kereszténynek alaposan ismernie kell. 

Végül hadd adjak egy jó tanácsot minden olvasónak: próbálja meg 
ezeket a tanulmányokat nyitott szívvel és nyitott elmével olvasni - 
vallási, illetve intellektuális előítéletek nélkül! Engedje, hogy Isten 
közvetlenül szóljon Önhöz, a saját szavaival! Sok mondanivalója 
van mindnyájunk számára - és minden szava a javunkat szolgálja! 

Derek Prince 

A keresztény hit alapja 

A hívő ember életét a Biblia több helyen is épület vagy ház 
építéséhez hasonlítja. Júdás levelének 2CE versében például azt 
olvassuk: 


...épülvén a ti szentséges hitetekben [felépítvén magatokat a ti 
legszentebb hiteteken] 



Pál apostol is sokszor használja ugyanezt a képet. A 
Korinthosziakhoz írt 1. levél 3,9-10-ben például azt mondja: 

...Isten épülete vagytok... mint bölcs építőmester, fundamentumot 
vetettem... 

Az Efeszosziakhoz írt levél 2.22-ben azt írja: 
Akiben ti is együtt építtettek Isten hajlékává a Szellem által. 

Az Apostolok cselekedetei 20,32-ben pedig azt olvassuk: 

... az ő kegyelmessége Igéjének, aki [amely] felépíthet [titeket] ... 

Mindezek az igék házépítéshez hasonlítják a hívő életét. Ismert 
tény, hogy minden szilárd és tartós épület első és legfontosabb része 
az alap, amely egyúttal a rá építhető ház súlyát és magasságát is 
meghatározza. Gyenge alap csak kis épületet képes megtartani, erős 
alapra viszont nagy ház építhető. Az alap és az épület előre 
meghatározott arányban állnak egymással. 

Jeruzsálemben egyszer egy olyan házban laktam, amelyet egy 
asszír férfi építtetett. Egy kétemeletes ház építésére szerzett 
engedélyt a helyi elöljáróságtól, és az alapot is ennek megfelelően 
készítették el. Ő azonban növelni akarta a ház bérbeadásából 
származó jövedelmét, s ezért Pgy harmadik emeletet is húzott az 
épületre, anélkül hogy erre engedélyt kért volna. Az eredmény az 
lett, hogy mialatt mi a házban laktunk, az egész épület megsüllyedt 
az egyik sarkánál, és végül teljesen elferdült. 

Mi volt ennek az oka? Egyetlen dolog: az alap nem volt elég 
erős ahhoz, hogy megtartsa a házat, amelyet a tulajdonos ráépített. 

Mivel ez az elv a szellemi életben is érvényes, hasonlóan jár sok 
keresztény is. A legnagyobb elszántsággal fognak hozzá, hogy egy 
szép, impozáns keresztény életet építsenek fel. Sajnálatos módon 
azonban ez az épület egy idő után elkezd süllyedni, megvetemedik 



és elhajlik. Az ilyen keresztények élete eltorzul, sőt néha teljesen 
össze is omlik, és semmi sem marad belőle, csak a fogadkozások és 
fohászkodások romhalmaza, valamint a puszta jó szándék. 

A kudarc oka a romok alá van betemetve. A nem rendesen 
lerakott alap okozta a bajt, mivel nem volt képes megtartani az 
eltervezett nagyszabású építményt. 

Krisztus a kőszikla 

Mi hát a keresztény élet Isten által kijelölt alapja? Pál apostol 
világosan megadja a választ a Korinthosziakhoz írt 1. levél 3,11- 
ben: 


Mert más fundamentumot senki nem vethet azon kívül, amely 
vettetett, mely a jézus Krisztus. 

Ezt Péter apostol is megerősíti 1. levelében, ahol Jézus 
Krisztusról szólva azt mondja (2,6): 

Azért van meg az írásban: ímé szegletkövet teszek Sionban, amely 
kiválasztott, becses... 

Péter itt az Ézsaiás könyve 28,16-ra utal, ahol azt olvassuk: 

Ezért így szól az úr Isten: Imé, Sionban egy követ tettem le, egy 
próbakövet, drága szegletkövet, erős alappal... 

Ebből is látszik, hogy ezt a létfontosságú tényt illetően is teljes 
az összhang az ószövetség és az Újszövetség között: a keresztény 
élet igazi alapköve maga jézus Krisztus - senki és semmi más! Nem 
egy hitvallás, nem egy felekezet vagy egy gyülekezet, nem is egy 
szertartás vagy valamilyen szentség, hanem maga Jézus Krisztus - 
mert más fundamentumot senki sem vethet. 

Segítségünkre lehet, ha a kérdéssel kapcsolatban figyelembe 
vesszük jézus saját szavait is. A Máté evangéliuma 16.13- 18-ban 
olvasható az a párbeszéd, amelyet tanítványaival folytatott: 



Mikor pedig jézus Cézárea Hippi környékére méné, megkérdé 
tanítványait, mondván: Engemet, embernek Fiát, kinek mondanak az 
emberek? Ők pedig mondának: Némelyek Keresztelő Jánosnak, 
mások Illésnek; némelyek pedig Jeremiásnak vagy egynek a próféták 
közül. Monda nékik: Ti pedig kinek mondotok engem? Simon Péter 
pedig felelvén, monda: Te vagy a Krisztus, az élő Istennek Fia. És 
felelvén jézus, monda néki: Boldog vagy Simon, Jénának fia, mert 
nem test és vér jelentette ezt meg néked, hanem az én mennyei 
Atyám. De én is mondom néked, hogy te Péter vagy, és ezen a 
kősziklán építem fel az én anyaszentegyházamat, és a pokol kapui 
sem vesznek rajta diadalmat. 

Vannak, akik szerint jézusnak ezek a szavai azt jelentik, hogy 
Péter apostol az a kőszikla, amelyre a keresztény egyházat fel kell 
építeni, és hogy így nem is annyira maga Jézus Krisztus, hanem 
inkább Péter a kereszténység fundamentuma. Ez a téma, vagyis az 
igazi alap kérdése olyan döntő fontosságú és nagy horderejű, hogy e 
mondat pontos jelentésének megértéséhez érdemes alaposan 
megvizsgálnunk jézus szavait. 

Az Újszövetség eredeti, görög nyelvű szőve gében jézus 
Péternek adott válasza egy szándékos szójátékot tartalmaz. A Péter 
név görögül Petrosz, a petra pedig kőszikla. A hasonló hangzásra 
utalva jézus ezt mondja: 

... te Péter (Petrosz) vagy, és ezen a kősziklán (petra) építem fel az 
én anyaszentegyházamat... 

Jóllehet a két szó hangzásában van hasonlóság, jelentésük mégis 
elég eltérő. A petrosz kis követ vagy kavicsot jelent, a petra viszont 
nagy sziklát. Az az elképzelés, hogy az egyházat egy kavicsra kell 
felépíteni, nyilvánvalóan nevetséges lenne, vagyis biztos, hogy a 
Mester nem erre gondolt. 

Jézus azért használta ezt a szójátékot, hogy rávilágítson a 
tanítványaival közölni kívánt igazságra. Pétert nem azonosította a 




kősziklával, hanem éppen ellenkezőleg: szembeállította azzal. Arra 
mutatott rá, hogy a kis kődarab, Péter, mennyire apró és 
jelentéktelen ahhoz a hatalmas sziklához képest, amelyre az 
egyháznak kell épülnie. 

A józan ész és a Szentírás egyaránt ezt a tényt erősítik meg. Ha 
Krisztus egyháza valóban Péter apostolra lenne alapozva, akkor a 
világ legbizonytalanabb és legingatagabb építménye lenne. 
Valamivel később ugyanis, Máté evangéliumának ugyanebben a 
fejezetében azt olvassuk, hogy jézus elkezdte figyelmeztetni 
tanítványait rövidesen bekövetkezendő szenvedéseire és 
kereszthalálára (21. vsz.) , majd a beszámoló így folytatódik (22-23. 
vsz.): 

És Péter előfog\>án őt, kezdé feddeni, mondván: Mentsen Isten, 
Uram! Nem esketik ez meg teveled. Ő pedig megfordulván, monda 
Péternek: Távozz tőlem, Sátán; hántásomra vagy nékem; mert nem 
gondolsz Isten dolgaira, hanem az emberi dolgokra. 

Jézus Krisztus itt egyenesen azzal vádolja Pétert, hogy 
gondolkodását az emberek véleménye, mi több, maga a Sátán 
befolyásolja. Hogyan lehetne egy ilyen ember az egész keresztény 
egyház alapja? 

Később pedig azzal szembesülünk az evangéliumokban, hogy 
Péter, ahelyett hogy vallást tett volna Krisztusról egy 
szolgálólánynak, háromszor is nyilvánosan megtagadta az Urat. A 
honfitársaitól való félelem még jóval később, Jézus feltámadása és 
pünkösd napja után is arra indította Pétert, hogy egy ponton eltérjen 
az evangélium igazságától - amint erről Pál beszámol a 
Galáciaiakhoz írt levél 2,11-14-ben. 

Nyilvánvaló tehát, hogy Péter nem volt kőszikla. Szeretetreméltó 
és lobbanékony férfi volt; született vezető, mégis ugyanolyan ember, 
mint akárki más, tele gyengékkel és gyarlósággal. Csakis Krisztus 
lehet az egyedüli kőszikla, amelyre az igaz és tartós keresztény hitet 
alapozhatjuk. 

Ezt a létfontosságú tényt a tiszta, bibliai hit alapjáról az 



Ószövetség is megerősíti. A zsoltáríró Dávid a Szent Szellem által 
ihletetten azt prófétálta a 18. zsoltár 3. versében: 

Az úr az én kősziklám... őbenne bízom: az én pajzsom, üdvösségem 
szarva, menedékem. 

A 62. zsoltárban hasonló hitvallást tesz. A 2-3. versben így szól: 

Csak Istenben nyugszik meg lelkem; tőle van az én szabadulásom. 
Csak ő az én kősziklám és szabadulásom; ő az én oltalmam, azért 
nem rendülök meg felettébb. 

Ugyanennek a zsoltárnak a 6.. 7. és 8. versében ismét azt mondja 
Dávid: 

Csak Istenben nyugodjál meg lelkem... Csak ő az én kősziklám és 
szabadulásom; ő az én oltalmam, azért nem rendülök meg. Istennél 
van szabadulásom és dicsőségem; az én erős kősziklám, az én 
menedékem Istenben van. 

Ennél aligha lehet bármi egyértelműbb. A kőszikla szó 
háromszor, a szabadulás pedig négyszer fordul elő az idézett 
versekben, vagyis az Ige szorosan és elválaszthatatlanul 
összekapcsolja a kőszikla és a szabadulás szavakat. Mind a kettőt 
egyetlen személyben lehet csak megtalálni, és ez a személy maga az 
úr. Ezt a tényt a „csak" szó ismételt használata is hangsúlyozza. Ha 
még bárki további bizonyítékokat kívánna, odalapozhatunk magának 
Péternek a szavaihoz. Az Apostolok cselekedetei 4,12-ben - a 
Názáreti jézus Krisztusról szólva - azt mondja Izrael népének: 

És nincsen senkiben másban üdvösség: mert nem is adatott 
emberek között az ég alatt más név, mely által kellene nékünk 
megtartatnunk. 


így tehát egyedül az úr jézus Krisztus az igazi kőszikla, minden 



korszak kősziklája, akiben üdvösség van. Aki erre a fundamentumra 
építkezik, az elmondhatja, amit Dávid mondott: „Csak ő az én 
kősziklám és szabadulásom; ő az én oltalmam, azért nem rendülök 
meg..." 

A szembesülés 

Hogyan kezd tehát az ember építkezni erre a sziklára, amely 
maga Krisztus? Vagy más szavakkal: hogyan tudjuk ezt az alapot 
lefektetni az életünkben? 

Menjünk most vissza ahhoz a drámai pillanathoz, amikor 
Krisztus és Péter szemtől szembe álltak egymással, és Péter ezt 
mondta: 

Te vagy a Krisztus, az élő Istennek Fia. 

Fontos megvizsgálnunk, hogy ekkor pontosan mi is történt 
kettejük között. 

Azt már láttuk, hogy maga Jézus Krisztus a kőszikla. Ő azonban 
nem egy megközelíthetetlen vagy elvont Krisztus. Péternek konkrét, 
személyes megtapasztalása volt róla, s ennek a megtapasztalásnak 
négy, egymást követő szakaszát különböztethetjük meg. 

Az első: Péter és jézus közvetlenül, személyesen szembesült 
egymással. Krisztus szemben állt Péterrel, közvetítő nem állt 

közöttük. Harmadik személy nem játszott szerepet az 

eseményekben. 

A második: Péter közvetlen és személyes kijelentést kapott. 
Jézus azt mondta Péternek: „...nem test és vér jelentette ezt meg 
néked, hanem az én mennyei Atyám". Vagyis Péter nem valamilyen 
természetes okfejtés vagy értelmi felismerés eredményét mondta ki, 
hanem egy olyan közvetlen szellemi kinyilatkoztatásét, amelyet 
magától az Atya Istentől kapott. 

A harmadik: Péter személyesen elismerte, igaznak fogadta el a 
neki kijelentet— igazságot. 

A negyedik: Péter nyíltan és nyilvánosan megvallotta az általa 
felismert igazságot. 



Ebből a négy, egymást követő lépésből megértjük, mit jelent az, 
hogy elkezdünk a sziklára építeni. Ebben az egészben nincs semmi 
elvont, spekulatív vagy elméleti dolog. Mindegyik szakaszban 
egyértelmű, személyes megtapasztalásról van szó. 

Az első lépés tehát a közvetlen, személyes szembesülés jézus 
Krisztussal. A második lépés a közvetlen, szellemi kinyilatkoztatás 
jézus Krisztusról. 

A harmadik lépés Jézus Krisztus személyes elfogadása. A 
negyedik lépés Jézus Krisztus nyílt és személyes megvallása. 

Az így megtapasztalt, kijelentett, elismert és megvallott Krisztus 
az a Krisztus, aki ezáltal minden egyes hívő számára azzá a 
kősziklává, azzá a fundamentummá válik, amelyre a hite épülhet. 

A kinyilatkoztatás 

Felmerül a kérdés: lehetséges-e ma is ilyen megtapasztalás? 
Megismerheti-e valaki jézust ma is ugyanolyan közvetlen, 

személyes módon, mint ahogy egykor Péter megismerte? 

E fontos kérdésre azt kell válaszolnunk, hogy igen! Mégpedig a 

következő két ok miatt. 

Először is: Péter nem csupán Jézus Krisztus emberi 
természetéről kapott kijelentést, hiszen ő akkor már jó ideje ismerte 
a názáreti jézust, az ács fiát. Az a személy, akiről ő akkor a 
kinyilatkoztatást kapta, Isten örökkévaló, soha nem változó Fia volt, 
ugyanaz a Krisztus, aki ma megdicsőülten él a mennyben az Atya 
jobbján. Az azóta eltelt közel kétezer évben semmilyen változás nem 
történt benne: ő most is az a jézus Krisztus, aki tegnap és ma és 
örökké ugyanaz. Aki őszintén keresi őt, ma is kaphat róla kijelentést 
- ugyanúgy, ahogy egykor Péter. 

Másodszor: Péter nem „test és vér" által, vagyis nem valamilyen 
természetes vagy érzékszervi úton kapta a kijelentést, hanem 
szellemi kinyilatkoztatásban részesült, Isten saját Szent Szellemének 
a munkájából. Ugyanaz a Szellem, aki Péternek ezt a kijelentést 
adta, ma az egész világon tevékenykedik, és ugyanúgy kijelenti 



ugyanazt a Krisztust. Ezt Jézus maga ígérte meg tanítványainak a 
János evangéliuma 16,13-14-ben: 

De mikor eljő amaz [Ő], az igazságnak Szelleme, elvezérel majd 
titeket minden igazságra. Mert nem önmagától szól, hanem azokat 
szólja, amiket hall, és a bekövetkezendőket megjelenti nektek. Az [Ő] 
engem dicsőit majd, mert az enyémből vesz, és megjelenti nektek. 

Mivel a kinyilatkoztatás az örökkévaló, szellemi világban 
történik, az olyan fizikai vagy természeti tényezők, mint például az 
idő múlása, a nyelvek, a szokások, az öltözködés vagy a 
körülmények változása semmilyen módon nem korlátozzák. 

Az egyetlen, változhatatlan kőszikla, az egyedüli mozdíthatatlan 
alap, amelyre minden igazi keresztény hitének épülnie kell, ma sem 
lehet más, mint jézus Krisztusnak, Isten Fiának ez a személyes, 
egyéni megtapasztalása a Szent Szellem kijelentése által, amit az ő 
személyes elismerésének és megvallásának kell követnie. A 
hitvallások és a vélemények, az egyházak és a felekezetek mind 
változhatnak, ez az egyetlen igaz kőszikla azonban örökkévaló és 
változhatatlan: Isten csak a Krisztusba vetett személyes hit által adja 
az üdvösséget. Erre az alapra - mind az időben, mind az 
örökkévalóságot illetően - olyan biztonsággal és bizalommal 
építhetjük hitünket, amelyet soha semmi nem képes megingatni. 

Elismerés 

A korai keresztények írásaiban és tanúságtételeiben talán a 
legszembeötlőbb a jézus Krisztusba vetett hitü kk el kapcsolatos teljes 
bizonyosságuk. A János evangéliuma 17.3-ban Jézus azt mondja: 

Az pedig az örök élet, hogy megismerjenek Téged, az egyedül igaz 
Istent, és akit elküldtél, a jézus Krisztust. 

Ez nem pusztán annyit jelent, hogy általánosságban, a 
természeten keresztül vagy a lelkii smeret által megismerjük Istent 
mint Teremtőt vagy mint Bírót: itt a Jézus Krisztusban személyesen 



megjelent Isten ismeretéről van szó. De jóval több ez a Krisztusról 
mint történelmi alakról vagy nagy tanítóról szerzett ismeretnél is, 
mivel János apostol itt magának Krisztusnak - és benne Istennek - a 
személyes és közvetlen ismeretéről beszél. 

A János 1. levele 5.13-ban azt írja az apostol: 

Ezeket írtam nektek, akik hisztek Isten Fiának nevében, hogy 
tudjátok meg, hogy örök életetek van... 

A korai keresztények nem csupán hittek, hanem tudtak is. A 
hitük olyan megtapasztalásokra épült, amelyek határozott tudást 
hoztak létre arról, amiben hittek. 

Valamivel később, ugyanennek a fejezetnek a 2(k versében János 
apostol ismét azt írja: 

...tudjuk azt is, hogy Isten Fia eljött, és értelmet adott nekünk arra, 
hogy megismerjük az Igazat, és hogy mi az Igazban, az ö Fiában, 
Jézus Krisztusban vagyunk. 

Figyeljük meg, milyen alázatos, mégis rendíthetetlen bizalom 
van e szavakban! Ez a bizalom egy személy ismeretén alapszik, s ez 
a személy maga Jézus Krisztus. 

Pál apostol ugyanilyen személyes bizonyságot tesz a 
Timotheoszhoz írt 2. levele 1.12-ben. ahol ezt írja: 

... tudom, kinek hittem, és bizonyos vagyok benne, hogy ő az én 
nála letett kincsemet meg tudja őrizni eme napra. 

Figyeljük meg, hogy Pál nem ezt mondta: „tudom, mit hittem", 
hanem ezt: „tudom, kinek hittem". Az ő hite nem egy hitvalláson 
vagy egy felekezeten alapult, hanem egy olyan személyen, akit 
közvetlenül, személyesen ismert: Jézus Krisztuson. Ez e személyes 
ismeretsége Krisztussal ezt eredményezte, hogy olyan stabil 
bizonyosságot nyert lelki üdvét illetően, amelyet semmi nem tudott 
megingatni sem ez időben, sem ez örökkévalóságban. 



Megvallás 


Éveken át rendszeresen tartottam utcai öszszejöveteleket Anglia 
fővárosában, Londonban. Az ilyen összejövetelek végén néha 
odamentem azokhoz, akik meghallgatták ez igehirdetést, és feltettem 
nekik egy egyszerű kérdést: „On keresztény?" Sok esetben iyen 
válaszokat kaptam: „Azt hiszem, igen"; vagy: „Remélem"; vagy: 
„Próbálok ez lenni"; vagy: „Nem tudom." Akik ilyen válaszokat 
adtak, egy dolgot mindenképpen elárultak magukról: hitük nem erre 
ez egyetlen biztos alapra épült, amelyet Jézus Krisztus közvetlen, 
személyes ismerete jelent. 

Tegyük fel, hogy most az olvasótól is megkérdezem: „Ón 
keresztény?" Mit tudna válaszolni? 

Álljon itt befejezésül egy jó tanács a Jób könyve 22,21-böl: 

Bízd csak azért magadat őreá, és légy békességben: ezekből jó 
származik reád. 

Hogyan építkezzünk az alapra? 

Most azzal a kérdéssel fogunk foglalkozni, hogy miután leraktuk 
saját életü nk ben a Krisztussal való személyes találkozás alapját, 
hogyan tudjuk folytatni az építkezést erre az alapra. Vagy még 
rövidebben: hogyan építsünk a már lerakott alapra? 

E kérdésre a bolond és a bölcs emberről szóló ismert példázatban 
találjuk meg a választ. Mindkét ember házat épített, s Jézus ezt 
mondja róluk a Máté evangéliuma 7,24-27-ben: 

Valaki azért hallja éntőlem e beszédeket, és megcselekszi azokat, 
hasonlítom azt a bölcs emberhez, aki a kősziklára építette az ő házát: 
és ömlött az eső, és eljött az árvíz, és fújtak a szelek, és beleütköztek 
abba a házba, de nem dőlt össze, mert a kősziklára építtetett. És 
valaki hallja éntőlem e beszédeket, és nem cselekszi meg azokat, 
hasonlatos lesz a bolond emberhez, aki a fövenyre építette házát: és 
ömlött az eső, és eljött az árvíz, és fújtak a szelek, és beleütköztek 
abba a házba, és összeomlott, és nagy lett annak romlása. 



Figyeljük meg jól: e két ember között nem az volt a különbség, 
hogy házaik eltérő megpróbáltatásoknak voltak kitéve. Mind a két 
háznak ugyanazt a vihart - esőt, árvizet és szelet - kellett kiállnia. A 
kereszténység soha senkinek nem ajánlott viharmentes utat a 

mennybe. Épp ellenkezőleg: az Apostolok cselekedetei 14.22-ben 
azt a figyelmeztetést kapjuk, hogy „...sok háborúság által kell 
n ékü nk Isten országába bem ennü nk ". 

Minden olyan út, amely állítólag a mennybe vezet, de kikerüli a 
megpróbáltatásokat, nem lehet más, mint csalás. Biztosan nem a 
megígért célhoz vezet. 

Mi volt hát a valódi különbség e két ember, illetve a házaik 
között? Az, hogy a bölcs ember sziklaalapra épített, a bolond viszont 
homokalapra. A bölcs úgy épített, hogy a háza később 
rendíthetetlenül és biztonságosan átvészelte a vihart, a bolond 
viszont úgy, hogy az ő háza nem tudott ellenállni a viharnak. 

Krisztus beszéde - a hit alapja 

Mit akar megértetni velünk ez a hasonlat a kősziklára való 
építésről? Hogyan lehet egyszerűen és világosan megfogalmazni azt, 
amire bennü nk et keresztényeket tanít? Erre maga jézus Krisztus adja 
meg a félreérthetetlen választ, amikor azt mondja a Máté 
evangéliuma 7.24-ben: 

Valaki azért hallja éntőlem e beszédeket, és megcselekszi azokat, 
hasonlítom azt a bölcs emberhez, aki a kősziklára építette az ő házát. 

Vagyis pontosan ezt jelenti a kősziklára építés: meghallani és 
megcselekedni Krisztus beszédeit. 

Ha már leraktuk életünkben az alapot - ami maga Jézus Krisztus, 
a Kőszikla -, akkor Isten Igéjének hallgatásával és megcselekvésével 
építünk rá; azzal, hogy szorgalmasan tanulmányozzuk, aztán pedig 
életünkben is megvalósítjuk Isten Igéjének tanításait. Ezért mondta 
Pál apostol az Apostolok cselekedetei 20,32-ben az efeszoszi 



gyülekezet 


elöljáróinak: 


És most, atyámfiai, ajánllak titeket Istennek és az ő kegyelmessége 
Igéjének, aki [amely] felépíthet [titeket] 

(Kiemelés - D. P.) 

Vagyis Isten Igéje, mégpedig kizárólag Isten Igéje képes arra, 
hogy - amint hallgatjuk és megcselekesszük, ahogy tanulmányozzuk 
és megvalósítjuk - felépítse bennünk, hívőkben a hitnek azt az erős 
és biztonságos épületét, melynek alapja maga Jézus Krisztus. 

Ezzel eljutottunk a keresztény hit egy rendkívüli jelentőségű 
témájához, nevezetesen a Krisztus és a Biblia közötti kapcsolathoz, 
illetve - ebből fakadóan - ahhoz a kérdéshez, hogy a 
keresztényeknek hogyan kell a Bibliához viszonyulniuk. 

A Biblia egészén végigvonul az a kijelentés, hogy az írás Isten 
Igéjének nevezi magát. Másrészt sok olyan szakasz van az írásban, 
amelyek magát jézus Krisztust illetik ugyanezzel a címmel: Igének 
vagy Isten Igéjének nevezik. Az egyik példa erre a János 
evangéliuma 1,1: 

Kezdetben vala az Ige, és az Ige vala Istennél, és Isten vala az Ige. 

A következőt a János evangéliuma 1,14-ben találjuk: 

És az Ige testté lett, és lakozék miközöttünk (és láttuk az ő 
dicsőségét, mint az Atya egyszülöttjének dicsőségét)... 

A Jelenések könyve 19,13-bán pedig ezt olvassuk: 

És (Krisztus) vérrel hintett ruhába vala öltöztetve, és a neve Isten 
Igéjének neveztetik. 

Ez a névazonosság természetük azonosságát jelenti ki. A Biblia 
Isten Igéje - és Krisztus is Isten Igéje. Mindkettő egyaránt Isten 



tökéletes kinyilatkoztatása, isteni tekintélyű és erejű. Az egyik 
tökéletesen megegyezik a másikkal. A Biblia tökéletesen 
kinyilatkoztatja Krisztust; Krisztus tökéletesen betölti a Bibliát. A 
Biblia Isten írott Igéje - Krisztus Isten személyes Igéje. A 
megtestesülés előtt Krisztus az örökkévaló Ige volt az Atyánál. 
Megtestesülésében Krisztus a testté lett Ige. Ugyanaz a Szent 
Szellem, aki az írott Igén, a Biblián keresztül kijelenti Istent, a 
Názáreti jézusban testté lett Igében is kijelenti Istent. 

A tanítványság legfontosabb feltétele 

Ha jézus Krisztus ilyen értelemben tökéletesen egy a Bibliával, 
ebből az következik, hogy a hívőnek ugyanúgy kell a Bibliához 
viszonyulnia, ahogy jézus Krisztushoz viszonyul. Ezt a tényt a 
Szentírásban számos szakasz igazolja. 

Lapozzunk először János evangéliumának 14. fejezetéhez! 
Ebben a részben jézus arra figyelmezteti tanítványait, hogy testi 
jelenlétében már nem sokáig lesz velük, s ezért elválásuk után egy 
újfajta kapcsolatnak és közösségnek kell létrejönnie közte és a 
tanítványok között. A tanítványok nem tudják, de nem is akarják 
sem elfogadni, sem megérteni ezt a közelgő változást. Főleg azt nem 
tudják felfogni, hogy ha jézus eltávozik közülük, hogyan lesznek 
mégis képesek látni őt vagy közösségben lenni vele, miután elhagyta 
őket. 

A János evangéliuma 14.19-ben azt mondja Krisztus: 

Még egy kevés idő és a világ nem lát engem többé; de ti megláttok 
engem... 

- amit úgy is fordíthatunk: ,,...de ti továbbra is látni fogtok engem". 

Jézusnak e kijelentése miatt kérdezi meg júdás (nem az 
Iskariótes, hanem a másik júdás) a 22. versben: 

Uram, mi dolog, hogy nékiink jelented ki magadat, és nem a 
világnak? 


Más szavakkal: „Uram, ha elmégy közülünk, és ha a világ nem 





lát többé téged, akkor hogyan fogod tudni mégis kijelenteni magad 
nekü nk tanítványaidnak - a világnak (vagyis azoknak, akik nem a 
tanítványaid) viszont nem? Hogyan tudsz majd úgy érintkezni 
velünk, hogy az a világ számára nem lesz megtapasztalható?" 

A 23. versben jézus így válaszol erre a kérdésre: 

Ha valaki szeret engem, megtartja az én beszédemet: és az én Atyám 
szereti azt, és ahhoz megyünk, és annál lakozunk. 

A válasz pontos megértésének kulcsa ebben a kifejezésben van: 
„megtartja az én beszédemet". Az igazi tanítványt a világi 
emberektől megkülönböztető tulajdonságok közül az a legfontosabb, 
hogy az igazi tanítvány olyan ember, aki megtartja Krisztus 
beszédét. 

Ha most összekapcsoljuk Jézus itt adott válaszát az eredeti 
kérdéssel, vagyis hogy „Uram, mi dolog, hogy nékünk jelented ki 
magadat, és nem a világnak?", akkor meglátjuk, hogy ez a válasz 
négy létfontosságú dolgot jelent ki minden olyan ember számára, aki 
őszintén igazi keresztény szeretne lenni. 

A jobb megértés érdekében hadd ismételjem meg először 
Jézusnak a 2U versben adott feleletét: 

Ha valaki szeret engem, megtartja az én beszédemet: és az én Atyám 
szereti azt, és ahhoz megyünk, és annál lakozunk. 

Jézusnak ez a válasza tartalmazza az Isten Igéjével kapcsolatos 
négy létfontosságú tényt: 

Az első az, hogy Isten Igéjének megtartása a legfőbb jellemző, 
amely Krisztus igazi tanítványát a világban élő többi embertől 
megkülönbözteti. 

A második az, hogy a tanítvány Isten iránti szeretetének legfőbb 
próbája Isten Igéjének a megtartása; ez a legfőbb oka annak, hogy 
Isten szereti a tanítványt. 

A harmadik az, hogy jézus Krisztus Isten Igéjén keresztül jelenti 



ki magát annak a tanítványnak, aki ezt az igét megtartja, és 
engedelmeskedik neki. 

A negyedik pedig az, hogy Isten Igéje által az Atya és a Fiú 
együtt jönnek el a tanítvány életébe, hogy örökké vele lakjanak. 

A szeretet próbája 

Vessük most egybe Jézus iménti válaszát János apostolnak az 1. 
levelében olvasható szavaival (2,4-5): 

Aki ezt mondja: Ismerem őt, és az ő parancsolatait nem tartja meg, 
hazug az, és nincs meg abban az igazság. Aki pedig megtartja az ő 
beszédét, abban valósággal teljessé lett Isten szeretete. Erről tudjuk 
meg, hogy őbenne vagyunk. 

E két versből azt látjuk, hogy Isten Igéje szinte felbecsülhetetlen 
szerepet tölt be a keresztény hívő életében. 

Hadd próbáljam még egy kicsit közvetlenebb és személyesebb 
módon kifejezni ezeket az igazságokat! Isten Igéjének megtartása az 
a legfontosabb vonás, amely minket, Krisztus tanítványait 
megkülönböztet a világtól. Ez az Isten iránti szeretetünk próbája. Ez 
váltja ki Isten szeretetét és jóindulatát irányunkban. Krisztus ezen 
keresztül fogja kijelenteni magát nekü nk . Isten, az Atya, és Isten, a 
Fiú, ezen keresztül jönnek be az életünkbe, hogy velünk lakjanak. 

Hadd világítsam meg ugyanezt még egy másik nézőpontból is! 
Isten Igéje iránt tanúsított magatartásunk azonos az Isten iránti 
magatartásunkkal. Csak annyira szeretjük Istent, mint amennyire az 
Igéjét szeretjük. Csak annyira engedelmeskedünk Istennek, mint 
amennyire az Igéjének engedelmeskedünk. Annyira tiszteljük Istent, 
mint ahogy az Igéjét tiszteljük. Annyi hely van a szívü nk ben és 
életünkben Isten számára, mint amennyi az Igéje számára van. 

Ha valaki meg akarja tudni, mennyit jelent számára Isten, 
könnyen leellenőri z heti magát a következő kérdéssel: mennyit jelent 
nekem Isten Igéje? Az erre adott válasz egyben válasz az előző 
kérdésre is. Isten annyit jelent egy adott ember számára, amennyit az 
Igéje jelent neki - pontosan ugyanannyit, és nem többet. 



A kinyilatkoztatás eszköze 


Napjainkban a keresztény egyház minden részében általános és 
egyre erősebb az a felismerés, hogy beléptünk az Apostolok 
cselekedetei 2,17-ben megjövendölt korszakba: 

És lészen az utolsó napokban, ezt mondja Isten, kitöltők az én 
Szellememből minden testre: és prófétáinak a ti fiaitok és 
leányaitok, és a ti ifj aitok látásokat látnak, és a ti véneitek álmokat 
álmodnak. 

Rendkívül hálás vagyok Istennek azért, hogy az elmúlt években 
abban a kiváltságban volt részem, hogy személyesen tapasztalhattam 
és figyelhettem meg öt különböző földrészen (Afrikában, Ázsiában, 
Európában, Amerikában és Ausztráliában) Isten Szellemének olyan 
kiáradásait, amikor e prófécia minden egyes részlete beteljesedett és 
sokszorosan megismétlődött. Következésképpen rendületlenül 
hiszek a Szent Szellem mind a kilenc ajándékának napjainkban 
kibontakozó igei megnyilvánulásában; hiszem, hogy Isten 
próféciákon, látomásokon, álmokon és a természetfölötti kijelentés 
más fonnáin keresztül szól benne hívő népéhez. 

Mindazonáltal a legnagyobb meggyőződéssel vallom, hogy a 
Szentírás az a legmagasabb rendű és tekintélyben az összes többi 
felett álló eszköz, amelyen keresztül Isten szól az ő népéhez, 
kijelenti magát nekik, vezeti és irányítja őket. Azt tartom, hogy a 
kijelentés minden más formáját gondosan meg kell vizsgálni, a 
Szentírással kell összevetni, és csak annyiban szabad elfogadni őket, 
amennyiben megegyeznek az Igében lefektetett tanításokkal, 
elvekkel, példákkal és gyakorlattal. 

A Thesszalonikaiakhoz írt 1. levél 5,19-21 arra figyelmeztet 
bennünket: 

A Szellemet meg ne oltsátok. A prófétálást meg ne vessétek. Mindent 
megpróbáljatok [megvizsgáljatok]; ami jó, azt megtartsátok! 



Helytelen tehát elfojtani a Szent Szellem bármilyen eredeti, 
hamisítatlan megnyilvánulását. Helytelen megvetni az olyan 
próféciát, amely a Szent Szellem által adatott. Másrészt viszont 
elengedhetetlenül szükséges a Szentírás mércéje alapján 
megvizsgálni minden próféciát és bánnilyen más szellemi 
megnyilvánulást, és csak azokat szabad megtartani - vagyis 
elfogadni és figyelembe venni -, amelyek teljes összhangban vannak 
ezzel az isteni mércével. 

Az Ézsaiás könyve 8,20 is erre figyelmeztet bennünket: 

A töményre és a bizonyságtételre mondom: ha nem ennek az igének 
megfelelően szólnak, az azért van, mert nincs bennük világosság. 
(A King James fordítás alapján) 

Tehát a Szentírás, Isten Igéje az a mindenekfölötti szabvány, 
amely alapján minden mást meg kell ítélnünk. Semmilyen tan, 
semmilyen gyakorlat, semmilyen prófécia, semmilyen 
kinyilatkoztatás nem fogadható el, ha nincs teljes összhangban Isten 
Igéjével. Egyetlen személynek, csoportnak, szervezetnek vagy 
felekezetnek sincs olyan tekintélye, hogy joga lenne megváltoztatni 
vagy felülbírálni Isten Igéjét, vagy eltérni attól. Amilyen értelemben 
vagy mértékben eltér egy személy, egy csoport, egy szervezet vagy 
egy felekezet Isten Igéjétől, olyan értelemben vagy mértékben van 
sötétségben, és nincs benne világosság. 

Olyan időkben élünk, amikor sürgető és egyre növekvő szükség 
van arra, hogy hangsúlyozzuk a Szentírásnak a kinyilatkoztatás vagy 
tanítás bánnely más forrásával szembeni felsőbbrendűségét és 
elsőbbségét. Már utaltunk a Szent Szellemnek az utolsó időkben 
bekövetkező hatalmas, világméretű kiáradására és azokra a 
különböző természetfölötti megnyilvánulásokra, amelyek ezt a 
kiáradást kísérni fogják. 

Az Ige azonban arra is figyelmeztet bennünket, hogy a Szent 
Szellem e felerősödött tevékenységével és egyre gyakoribb 
megnyilvánulásaival párhuzamosan azoknak a sátáni és démoni 



erőknek a tevékenysége is meg fog erősödni, amelyek mindig 
szembeszegülnek Isten népével és Isten földi céljaival. Ugyanerről 
az utolsó időszakról szólva maga Jézus Krisztus is figyelmeztet 
bennü nk et a Máté evangéliuma 24,23-25-ben: 

Ha valaki ezt mondja akkor nektek: Imé, itt a Krisztus, vagy amott; 
ne higgyétek. Mert hamis krisztusok és hamis próféták támadnak, és 
nagy jeleket és csodákat tesznek, annyira, hogy elhitessék, ha lehet, 
a választottakat is. Imé, eleve megmondottam nektek. 

Ugyanígy figyelmeztet Pál apostol is a Timotheoszhoz írt 1. 
levél 4.1-3-ban: 

A Szellem pedig hangsúlyozottan állítja, hogy az utolsó időkben 
egyesek eltérneka hittől, mivel csaló szellemekre és démonok 
tanításaira figyelnek oda, képmutató módon hazugságokat szólnak, 
miközben tüzes vassal égetik bele a bélyeget a lelkiismeretükbe. Ezek 
tiltják a házasságot, és elrendelik azolyan ételektől való 

tartózkodást, melyeket Isten teremtett hálaadással való 
elfogyasztásra a hívőknek és azoknak, akik megismerték az 
igazságot. 

(A King James fordítás alapján) 

Pál itt arra figyelmeztet bennünket, hogy ezekben a napokban 
nagyon el fog terjedni a hamis tanok és kultuszok hirdetése, s hogy 
ennek oka a csaló szellemek és démonok láthatatlan tevékenysége 
lesz. Példaként olyan vallásos tanokat és gyakorlatokat említ, 
amelyek az étkezést és a tennészetes házastársi kapcsolatot illetően 
az aszkétizmus természetellenes és igeellenes fonnáit írják elő. Pál 
utal arra is, hogy a vallásos tévelygés ilyen fonnái általi 
megcsalattatás ellen az véd meg, ha hiszünk, és ismerjük az 
igazságot, vagyis Isten Igéjének igazságát. 

Az igazságnak ez az isteni mércéje tesz bennü nk et képessé arra, 
hogy felismerjük és elutasítsuk a sátáni tévelygés és megtévesztés 
minden fonnáját. Azok számára azonban, akik csak a szájukkal 



hívők, anélkül hogy ismernék az írás tanításait, és hinnének 
azokban, csakugyan veszedelmes napok a mostaniak. 

Ragaszkodnunk kell ahhoz a nagyon fontos irányelvhez, amelyet 
a Biblia jelent ki, s amely úgy szól, hogy Isten Igéjének és Isten 
Szellemének mindig tökéletes egységben és harmóniában kell együtt 
munkálkodnia. Soha nem szabad elválasztanunk az Igét a 
Szellemtől, sem a Szellemet az Igétől. Nem szerepel Isten tervében, 
hogy az Ige valaha is külön működjék a Szellemtől, mint ahogy az 
sem, hogy a Szellem az Igétől. 

A 33. zsoltár 6. versében azt olvassuk: 

Az úr szavára lettek az egek, és szájának leheletére minden seregük. 

Az itt leheletnek fordított szót valójában szellem értelemben 
használja a héber nyelv. A lehelet szó viszont csodálatosan 
szemlélteti Isten Szellemének működését: ahogy Isten száján kijön 
az Igéje, azzal együtt jön ki a Szelleme, azaz Isten lehelete is. 

Nálunk embereknél is így működik ez: ha kinyitjuk a szánkat, 
hogy egy szót kimondjunk, a kiejtett szóval együtt a lehel etü nk is 
szükségszerűen kijön a szánkból. Ugyanígy van Istennél is. Ahogy 
Isten Igéje kimegy, a lehelete - vagyis a Szelleme - is kimegy vele. 
Isten Igéje így mindig együtt van Isten Szellemével, ez a kettő 
tökéletes isteni egységben működik. 

A teremtés leírása is nagyon jól szemlélteti azt a tényt, amire az 
imént a zsoltáros is emlékeztetett. A Mózes 1. könyve 1,2-ben ezt 
olvassuk: 

Isten Szelleme lebeg vala a vizek felett. 

A következő vers pedig így szól: 
És monda Isten: Legyen világosság! 

Tehát Isten Igéje kijött, Isten kimondta azt a szót, hogy 
világosság - s ahogy így egyesült Isten Igéje és Isten Szelleme, 



beindult a teremtés, létrejött a világosság, megvalósult Isten célja. 

Ami igaz volt a teremtés e nagyszabású beavatkozásával 
kapcsolatban, az most is minden egyes ember életében éppen úgy 
igaz. Isten Igéje és Isten Szelleme a mi életünkben egyesülve is 
képviselik Isten teljes teremtő erejét és hatalmát. Rajtuk keresztül 
Isten betölti minden szükségünket, s véghezviszi ránk vonatkozó 
tökéletes akaratát és tervét. De ha mi szétválasztjuk egymástól e 
kettőt, vagyis az Ige nélkül vágyakozunk a Szellemre, vagy a 
Szellem nélkül tanulmányozzuk az Igét, eltévelyedünk, és kiesünk 
Isten tervéből. 

Az Igétől elválasztott vágyakozás a Szellem megnyilvánulásai 
után mindig esztelenséghez, fanatizmushoz és tévedésekhez vezet. A 
Szellem megelevenítése nélkül viszont az Igéhez való ragaszkodás is 
csak halott, erőtlen ortodoxiát és vallásos fonnalizmust eredményez. 

Isten Igéjének hatalma 

Az a leghelyesebb, ha azzal kezdjük ennek a témának a 
tanulmányozását, hogy magának Krisztusnak a János evangéliuma 
10,34-36-ban leírt szavaihoz lapozunk. Krisztus itt a zsidókhoz 
beszél, és azt az állítását igazolja, amelyet a zsidók kétségbe vontak, 
vagyis hogy ő Isten Fia. Állításának alátámasztására a Zsoltárok 
könyvéből idéz, tehát az Ószövetségből, amelyet úgy emleget, hogy 
a „ti törvényetek" 

...Nincs-é megírva a ti törvényetekben: Én mondám: Istenek 
vagytok? Ha azokat isteneknek mondó, akikhez Isten beszéde lön 
(és az írás fel nem bontható), arról mondjátok-é ti, akit az Atya 
megszentelt, és elküldött e világra: Káromlást szólsz; mivelhogy azt 
mondám: az Isten Fia vagyok?! 

Ebben a válaszban Jézus maga is használja azt a két elnevezést, 
amelyeket követői azóta minden más kifejezésnél többször 
alkalmaztak a Bibliára. Az egyik elnevezés az Isten Igéje (a magyar 
fordításban: Isten beszéde), a másik az írás. Hasznos 



végiggondolnunk, mi mindent mond el a Biblia tennészetéről ez a 
két elnevezés. 

Amikor jézus Isten Igéjének nevezte a Bibliát, ezzel azt fejezte 
ki, hogy a Bibliában kijelentett igazságok nem emberektől, hanem 
Istentől származnak. Bár Isten sokféle embert használt különböző 
módokon arra, hogy rajtuk keresztül tegye elérhetővé a Bibliát a 
világ számára, ők mindannyian csupán eszközök avagy csatornák 
voltak. A Biblia üzenete, kinyilatkoztatása egyetlen esetben sem 
emberektől származott, hanem mindig és kizárólag magától Istentől. 

A Biblia - Isten írott Igéje 

Másrészt viszont amikor Jézus a másik elnevezést - „az írást" - 
használta, ezzel a Biblia Isten által megszabott korlázaira utalt. Ez a 
kifejezés, hogy „az írás", szó szerint azt jelenti: ami le van írva. A 
Biblia nem tartalmazza minden szempontra és részletre kiterjedően a 
mindenható Isten teljes tudását vagy összes célját. Sőt, még az általa 
sugallt üzenetek közül sincs benne mindegyik, amelyet Isten az idők 
során az embereken keresztül adott. Ezt az a tény is bizonyítja, hogy 
a Biblia maga is sok helyen utal olyan próféták üzeneteire, akiknek a 
szavai nincsenek lejegyezve a Bibliában. 

Látjuk tehát, hogy bár a Biblia teljes mértékben igaz és isteni 
tekintélyű, ugyanakkor erősen szelektív is. Üzenete elsősorban az 
emberi nemnek szól: olyan szavakat és kifejezéseket használ, 
amelyeket az emberek megértenek. Központi témája és célja az 
ember szellemi jóléte. Elsősorban a bűn természetét és 
következményeit jelenti ki, valamint a bűntől és annak 
következményeitől való szabadulás útját mutatja meg a Krisztusba 
vetett hit által. 

Vessünk most még egy röpke pillantást Jézusnak a János 
evangéliuma 10,35-ben lejegyzett szavaira. Jézus ezekkel nem 
csupán személyes jóváhagyása pecsétjét tette a Biblia két 
leggyakoribb megnevezésére, hanem világosan, saját szavaival is 
megerősítette a Bibliának azt az állítását önmagáról, hogy teljes 
hatalommal bír. Azt mondta ugyanis: „az írás fel nem bontható". 

Ez a rövid kifejezés, hogy „fel nem bontható", magába foglalja 



mindazt az állítást, amit a Biblia nevében ki lehet jelenteni, vagyis 
hogy felsőbbrendű és isteni hatalommal bír. Össze lehet írni akár 
több kötetnyi vitairatot is a Biblia mellett vagy ellen, de végül is 
abban az öt rövid szóban, hogy az írás fel nem bontható, jézus 
tökéletesen összefoglalta a lényeget. 

Ha kellő súlyt adunk annak a bibliai állításnak, hogy a 
létrejöttében közreműködő emberek minden esetben pusztán 
eszközök, csatornák voltak, továbbá hogy minden üzenete és 
kijelentése magától Istentől származik, semmilyen logikus vagy 
jogos érv nem szólhat amellett, hogy elutasítsuk a Bibliának az 
abszolút tekintélyre vonatkozó igényét. 

Olyan időkben élünk, amikor az ember műholdakat tud fellőni az 
űrbe, és láthatatlan erők, például rádióhullámok, radar és elektronika 
segítségével több ezer, sőt több millió kilométer távolságból képes 
irányítani pályájukat, kapcsolatban maradni velük, és venni az 
általuk kibocsátott jeleket. 

Ha az ember ilyen eredményeket tud elérni, akkor csak a vak 
előítélet (és annak is csak a legtudománytalanabb fajtája) tagadhatja 
annak lehetőségét, hogy Isten képes volt az embereket olyan értelmi 
és szellemi készségekkel felruházva megteremteni, amelyek által 
irányíthatja, vezetheti őket, kapcsolatot tarthat velük, és fel tudja 
fogni a tőlük érkező jelzéseket. Márpedig a Biblia pontosan így 
mutatja be Istent. 

A modem tudomány felfedezései és találmányai, amelyek 
távolról sem cáfolják a Biblia állításainak hitelét, az őszinte és 
elfogulatlan gondolkozású emberek számára határozottan 
megkönnyítik, hogy maguk elé képzeljék azt a kapcsolatot Isten és 
ember között, amely lehetővé tette a Biblia megszületését. 

A Szent Szellem által ihletett 

A Biblia világosan utal arra, hogy Isten valóban egy 
felsőbbrendű, láthatatlan erő segítségével vezérelte, irányította a 
Biblia szövegét leíró emberek szellemét és elméjét, s ugyanezen erő 
által érintkezett is velük. Ezt a láthatatlan erőt a Szent Szellem - 



Isten saját Szelleme képviseli. 

A Timotheoszhoz írt 2. levél 3,16-ban például azt mondja Pál 
apostol: 

A teljes írás Istentől ihletett, és hasznos a tanításra, a feddésre, a 
megjobbításra, az igazságban való nevelésre. 

Az itt „ihletednek" fordított kifejezés szó szerint azt jelenti: Isten 
által belehelt, és szoros kapcsolatban van a szellem szóval. Vagyis 
Isten Szelleme, a Szent Szellem volt az a láthatatlan és tévedhetetlen 
lény, aki vezérelte és irányította mindazokat, akik a Biblia 
különböző részeit írták. 

Péter apostol talán még egyértelműbben fejezi ki ugyanezt az 
igazságot a 2. levelében, az 1.20-21-ben. A 20. versben ezzel kezdi: 

Tudván először azt, hogy az írásban egy prófétai szó sem támad 
saját magyarázatból. 

Más szóval - mint ahogy már kifejtettük - a Biblia kijelentése 
vagy üzenete egyetlen esetben sem embertől származik, hanem 
mindig Istentől. 

Péter a 2L versben folytatja annak magyarázatát, hogyan is 
történt ez: 

Mert sohasem ember akaratából származott a prófétai szó; hanem a 
Szent Szellemtől indíttatva szólották Istennek szent emberei. 

Az a görög szó, amely úgy van fordítva ebben a versben, hogy 
„indíttatva", pontosabban azt jelenti: vitetve, vagy úgy is 
mondhatnánk: irányítva pályájukon. Vagyis Szent Szelleme révén 
Isten ugyanúgy irányította a Bibliát leíró embereket szellemi és 
értelmi képességeiken keresztül, mint ahogy ma az ember a 
rádióhullámok és az elektronika segítségével irányítja a világűrbe 
felküldött mesterséges holdak pályáját. Ha valaki korunk 
tudományos vívmányai ellenére kizárja ezt a lehetőséget, annak 



egyedül az előítélet lehet az indítéka. 

Az isteni ihletéssel kapcsolatban az Ószövetség egy másik 
képpel szemlélteti ugyanezt az igazságot. A hasonlat egy olyan 
tevékenységről szól, amely sokkal régebbi keletű az emberi 
történelemben, mint a műholdak kilövése a világűrbe. A 12. zsoltár 
7. versében azt mondja Dávid, a zsoltár szerzője: 

Az Úr beszédei tiszta beszédek, mint földből való kohóban 
megolvasztott ezüst, hétszer megtisztítva. 

A hasonlat eredete az, hogy az ezüstöt agyagból készült kohóban 
avagy kemencében tisztították meg. (Az arabok egyébként - 
különféle célokra - mind a mai napig használnak ilyen 
agyagkemencéket.) Ez a kép találó hasonlattal szemlélteti a Biblia 
keletkezését. Az agyagkemence jelenti az emberi alkotórészt. Az 
ezüst Istennek az emberi csatornán keresztül érkező üzenetét 
jelképezi. Az ezüst tökéletes megtisztulását, vagyis az üzenet 
abszolút pontosságát biztosító tűz a Szent Szellem. A hétszeres 
megtisztulás - mint a hetes szám a Biblia sok más részében is - a 
Szent Szellem munkájának abszolút tökéletes voltára utal. 

Ez a kép tehát arról biztosít bennünket, hogy a Szent Szellem 
tökéletes működésének köszönhetően a Szentírás Istentől szánnazó 
üzenete teljesen pontos, mert a Szellem meghaladja a földből 
teremtett ember gyarlóságát, és Isten nekü nk szóló üzenetének 
ezüstjéből kitisztítja az emberi tévedések salakját. 

Örökkévaló, isteni tekintélyű 

Isten Igéjének igazságát és tekintélyét a Zsoltárok könyve 
ismételten hangsúlyozza. A 119. zsoltár 89^ versében azt mondja: 

Uram! Örökké megmarad a te Igéd a mennyben. 

Ez a kijelentés azt hangsúlyozza, hogy a Biblia nem az idő 
terméke, hanem az örökkévalóságban keletkezett. Benne van Isten 



örökkévaló akarata és terve, ami már az idők kezdete előtt, vagyis a 
világ teremtése előtt is megvolt. Az örökkévalóságból emberi 
csatornákon keresztüljutott be a mostani, időben létező világba, de 
miután az idő és a világ is elmúlik majd, Istennek a Szentíráson 
keresztül kijelentett gondolatai és igazságai akkor is, továbbra is 
mozdíthatatlanul és változatlanul megmaradnak. Ugyanezt a 
gondolatot fejezi ki maga Jézus is a Máté evangéliuma 24,35-ben: 

Az ég és a föld elmúlnak, de az én beszédeim semmiképpen el nem 
múlnak. 

Visszatérve a 119. zsoltárhoz, a 160. versben a következő állítást 
találjuk: 

A te Igédnek summája [teljessége] igazság, és a te igazságod 
ítélete mind örökkévaló. 

Az elmúlt egy-két évszázadban a Biblia csaknem minden 

részlete, az ó- és az Újszövetség egyaránt állandó kritika és 
támadások célpontja volt. A támadások legnagyobb része azonban 
mindig is a Teremtés könyvére és az azt követő négy könyvre, 
vagyis a Biblia első öt könyvére irányult, melyeket Mózes öt 
könyvének vagy Tórának neveznek, és amelyek szerzőségét 
Mózesnek tulajdonítják. 

Igen figyelemreméltó ezért, hogy már több mint kétezer évvel 
azelőtt, hogy emberek elméjében ezek az ellenvetések Mózes öt 
könyve ellen megfogantak, a zsoltáros előre megadta a Szent 
Szellem bizonyságát arról a hitről, amely minden korban jellemzi 
Isten népét: „A te Igédnek summája [teljessége] igazság..." 

Más szóval: a Biblia úgy igaz, ahogy van, a Teremtés könyve 
első fejezetének első versétől kezdve mindvégig. 

Ha hajlandók vagyunk a szavakat a maguk világos és 
nyilvánvaló jelentése szerint értelmezni, akkor semmi kétségünk 
sem lehet afelől, hogy jézus és apostolai - koruk hívő zsidóihoz 
hasonlóan - abszolút igaznak és isteni tekintélyűnek fogadták el a 



Szentírás ma ószövetségnek nevezett könyveit, köztük 
természetesen Mózes öt könyvét is. 


A Máté evangéliuma 4,1-10-ben olvassuk, hogy amikor Sátán 
megkísértette Krisztust a pusztában, ő az ördög összes kísértésére az 
Ószövetségből idézett igékkel felelt. Háromszor is azzal kezdte a 
választ: „Meg van írva..." Mindannyiszor Mózes ötödik könyvéből, 
a Törvény summájából idézett. Figyelmet érdemel a tény, hogy 
nemcsak Jézus, de Sátán is elfogadta ennek a könyvnek az abszolút 
tekintélyét.A hegyi beszédnek a Máté evangéliuma 5,17-18-ban leírt 
részében Jézus azt mondta:Ne gondoljátok, hogy jöttem a 
Törvénynek vagy a Prófétáknak eltörlésére. (A „törvény" és a 
„próféták" kifejezéssel akkoriban általában az ószövetségi könyvek 
összességét mint egészet jelölték.) Nem jöttem, hogy eltöröljem, 
hanem inkább, hogy betöltsem. Mert bizony mondom néktek, míg az 
ég és a föld elmúlik, a Törvényből egy jóta vagy egyetlen pontocska 
el nem múlik, amíg minden be nem teljesedik. 


A jóta szó a héber ábécé legkisebb betűjének neve nagysága és 
alakja körülbelül a mai írásban használt vesszőnek felel meg. A 
pontocska pedig egy a vesszőnél is kisebb, szarv alakú jelre utal, 
amelyet a héber ábécé bizonyos betűinek - pontosabban a görög 
ábécé hasonló betűjének - sarkához illesztettek, hogy 
megkülönböztessék őket más, alakra nagyon hasonló betűktől. 

Jézus tehát azt mondja ezzel, hogy a héber Szentírás eredeti 
szövege olyan pontos és hiteles, hogy a szövegnek még egy a 
vesszőnél kisebb részét sem szabad megváltoztatni, sem elhagyni. 
Jézus aligha találhatott volna kifejezőbb szavakat a teljes 
ószövetségi Szentírás tökéletes pontosságának és tekintélyének 
szemléletes igazolására! 

Jézus Krisztus egész földi tanítói szolgálata alatt következetesen 
fenntartotta ezt a viszonyulását az ószövetségi igékhez. Például a 
Máté evangéliuma 19,3-9-ben olvassuk, hogy amikor a farizeusok 
feltettek neki egy kérdést a házasságról és a válásról, ő azzal 
válaszolt, hogy emlékeztette kérdezőit a teremtés leírására, ami 






Mózes első könyvének első fejezeteiben található. 


Nem olvastátok-é, hogy a Teremtő kezdettől fogva férfiúvá és 
asszonnyá teremié őket. 

A „kezdettől fogva" kifejezés közvetlen utalást jelent a Teremtés 
könyvére, mivel annak majdnem pontosan ez a héber címe. 

Amikor pedig a szadduceusok a halottak feltámadása felől 
kérdezték, a Máté evangéliuma 22,31-32 szerint jézus úgy válaszolt 
nekik, hogy emlékeztette őket Mózes beszámolójára az égő 
csipkebokorról, amely Mózes öt könyve közül a másodikban, a 
Kivonulás címűben található. Jézus a farizeusokhoz hasonlóan a 
szadduceusoknak is kérdés formájában válaszolt: 

...nem olvastátok-é, amit az Isten mondott néktek, így szólván: Én 
vagyok az Abrahám Istene és az Izsák Istene és a Jákob Istene... 

Ez az idézet a Mózes 2. könyve 3,6-ból való. így azokat a 
szavakat idézve, amelyeket Mózes majdnem tizenöt évszázaddal 
korábban jegyzett le, jézus saját kora szadduceusainak azt a kérdést 
szegezte: „Nem olvastátok-e, amit Isten mondott nektek?" Figyeljük 
meg, hogyan fogalmaz: „Isten mondott nektek". Krisztus nem a múlt 
csupán történelmi értékű dokumentumainak tekintette Mózes írásait, 
hanem olyan időszerű, élő és irányadó üzenetnek, amelyet Isten 
közvetlenül az ő kortársaihoz is intézett. A közben eltelt tizenöt 
évszázad egyáltalán nem csökkentette Mózes feljegyzésének 
elevenségét, pontosságát és tekintélyét. 

Jézus egyébként nem csupán tanításában fogadta el az 
ószövetség igéinek tökéletes pontosságát, hanem saját földi életének 
egész menete fölött is elismerte azok abszolút tekintélyét és uralmát. 
Születésétől haláláig és feltámadásáig egyetlen, mindenekfölötti 
vezérelv érvényesült életében, amely úgy szólt: „hogy 
beteljesedjék". Az pedig, aminek be kellett teljesednie, minden 
egyes esetben az ószövetség valamelyik odaillő igéje volt. 

Ennek szemléltetésére következzék itt egy felsorolás jézus földi 



életének eseményeiből, amelyekkel kapcsolatban mindig külön fel 
van jegyezve, hogy valamely ószövetségi ige beteljesüléseként 
történtek: szűztől született; Betlehem volt a szülővárosa; 
Egyiptomba menekült; Názáretben lakott; a Szent Szellem kente fel; 
Galileában szolgált; betegeket gyógyított; a júdeai zsidók 
elutasították tanítását és csodáit; példázatokban beszélt; egyik 
barátja árulta el; tanítványai cserbenhagyták; ok nélkül gyűlölték; 
bűnösökkel együtt ítélték el; ruháit elosztották, köntösére sorsot 
vetettek; szomjúságában ecettel kínálták; testét átdöfték, anélkül 
hogy csontját megtörték volna; egy gazdag ember sírjába temették; a 
harmadik napon feltámadt a halottak közül. 

Ez a közel sem teljes felsorolás tizennyolc olyan tényt tartalmaz 
jézus földi életéből, amelyekkel kapcsolatban külön fel van 
jegyezve, hogy azért történtek, hogy az ószövetségi írások 
beteljesüljenek. 

Ennélfogva mindenfajta túlzás vagy félremagyarázás nélkül azt 
mondhatjuk, hogy Jézus egész földi életét, születésétől 
feltámadásáig, minden vonatkozásában és minden szakaszában az 
Ószövetség igéinek abszolút tekintélye vezérelte és irányította. 

Ha ezt a tényt egybevetjük azzal, hogy ő maga minden 
tanításában fenntartás nélkül elfogadta az ószövetségi írásokat, 
akkor csupán egyetlen lehetséges, illetve logikus következtetést 
vonhatunk le: ha az ószövetségi írások nem Isten tökéletesen pontos, 
teljhatalommal rendelkező kijelentései, akkor jézus Krisztus vagy 
csalás áldozata lett, vagy ő maga volt csaló. 

A Biblia összefüggő, teljes, és mindenre választ ad 

Térjünk most át az Ótestamentumról az Újtestamentumra, és 
foglalkozzunk azzal a kérdéssel, hogy vajon az Újszövetség is 
ugyanilyen tekintélyre tarthat-e igényt. 

Először is arra a rendkívül fontos tényre kell felfigyelnünk, hogy 
eddigi ismereteink szerint jézus Krisztus maga soha nem írt le egy 
szót sem. A Bibliában rögzített egyetlen apró kivételt az az esemény 
képezi, amikor a házasságtörésen ért asszony jelenlétében a porba 



írt. 


Tanítványainak viszont kifejezetten megparancsolta, hogy a 
szolgálatáról és igehirdetéséről szóló tudósítást juttassák el a föld 
minden nemzetéhez. A Máté evangéliuma 28,19-20-ban ugyanis azt 
olvassuk: 

Elmenvén azért, tegyetek tanítványokká minden népeket, 

megkeresztelvén őket az Atyának, a Fiúnak és a Szent Szellemnek 
nevében, tanítván őket, hogy megtartsák mindazt, amit én 

parancsoltam néktek... 

Előzőleg, a Máté evangéliuma 23,34-ben azt mondta: 

Annak okáért íme prófétákat, bölcseket és írástudókat küldök én 
hozzátok... 

Az „írástudók" kifejezés olyan személyeket jelent, akik a vallási 
tanításokat írásban rögzítik. Jézus tehát nyilvánvalóan azt akarta, 
hogy a szolgálatáról és tanításáról szóló feljegyzéseket tanítványai 
maradandó fonnában rögzítsék. 

Sőt, jézus minden szükséges feltételről is gondoskodott ahhoz, 
hogy amit tanítványaival írásos formában akart rögzíttetni, az 
abszolút pontos legyen - hiszen megígérte, hogy ennek érdekében 
elküldi nekik a Szent Szellemet. 

A János evangéliuma 14.26-ban azt mondta: 

Ama Vigasztaló [Segítő] pedig, a Szent Szellem, akit az én nevemben 
küld az Atya, az [OJ mindenre megtanít majd titeket, és eszetekbe 
juttatja mindazokat, amiket mondottam néktek. 

Hasonló ígéret található a János evangéliuma 16.15-ben is. 

Fontos észrevennünk, hogy ezekkel a szavakkal Jézus mind a 
múltról, mind a jövőről gondoskodott: egyrészt arról, hogy a 
tanítványok pontosan tudják majd rögzíteni azokat, amiket már 
láttak és hallottak, másrészt arról, hogy pontosan megértsék majd 



azokat az új igazságokat, amelyeket a Szent Szellem később jelent 
majd ki nekik. A múltra vonatkozó gondoskodást az az ígéret fejezi 
ki, hogy „eszetekbe juttatja mindazokat, amiket mondottam néktek", 
a jövőre pedig az a rész vonatkozik, hogy „mindenre megtanít majd 
titeket", illetve a János evangéliuma 16.13-ból az az ígéret, hogy 
„elvezérel majd titeket minden igazságra". 

Láthatjuk tehát, hogy az Ószövetségéhez hasonlóan az 
Újszövetség pontossága és tekintélye sem az emberi 
megfigyelésektől, emlékezettől vagy értelemtől függ, hanem a Szent 
Szellem tanításától, vezetésétől és irányításától. Ezért mondja Pál 
apostol, hogy „a teljes írás (azaz az Ó- és az Újszövetség egyaránt) 
Istentől ihletett". 

Az Igéből kiderül, hogy maguk az apostolok világosan 
megértették ezt, és ennek a tekintélynek az elismerését írásaikban is 
megkövetelték. Például a Péter 2. levele 3.1-2-ben így ír az apostol: 

Ez immár második levélírásom néktek, szeretteim... Hogy 
megemlékezzetek a szent prófétáktól ezelőtt mondott beszédekről, és 
az úrnak és Megtartónak általunk, az apostolok által közölt 
parancsolatjáról. 

Péter itt mint teljesen egyenlő tekintélyű írásokat említi egymás 
után az ószövetségi próféták írásait és Krisztus apostolainak írott 
parancsolatait. Ugyanennek a fejezetnek a 15-16. versében Péter 
apostol elismeri Pál írásainak isteni tekintélyét is, mivel ezt mondja: 

És a mi Urunknak hosszútűrését üdvösségnek tartsátok; amiképpen 
a mi szeretett atyánkfia, Pál is írt néktek a néki adott bölcsesség 
szerint; szinte minden levelében is, amikor ezekről beszél azokban, 
amelyekben vannak némely nehezen érthető dolgok, amiket a 
tudatlanok és az állhatatlanok elcsürnekcsavarnak, mint egyéb 
írásokat is, a maguk vesztére. 


Az „egyéb írások" kifejezés arra utal, hogy a többi apostol már 
Pál életében elismerte, hogy az általa írt levelek az írás teljes 



tekintélyével bírnak. Maga Pál ugyanakkor személyesen nem 
ismerte jézust földi tartózkodásának éveiben, ennélfogva 
tanításainak pontossága és tekintélye kizárólag a Szent Szellem 
természetfölötti ihletésétől és kijelentéseitől függött. 

Ugyanez vonatkozik Lukácsra is, aki maga nem volt apostol. 
Evangéliumának bevezetésében, az 1. fejezet 3. versében 
mindazonáltal kijelenti, hogy „eleitől fogva" mindeneknek 
szorgalmasan a végére járt. Az a görög szó, amely úgy van fordítva, 
hogy „eleitől fogva", ugyanúgy azt is jelentheti: felülről. 

A János evangéliuma 3,3-ban , ahol jézus az „újjászületésről" 
beszél, ugyanezt a görög szót használja, amely itt „újonnannak" van 
fordítva. Ez a szó mindezekben az igerészekben a Szent Szellem 
közvetlen, természetfölötti beavatkozására és működésére utal. 

Gondos vizsgálat után azt látjuk tehát, hogy mind az ószövetség, 
mind az Újszövetség abszolút pontos, isteni tekintélyű, s mindez 
nem az emberek változó, tévedéseknek is kitett tehetségétől függ, 
hanem a Szent Szellem isteni, természetfölötti vezetésétől, 
kinyilatkoztatásától és irányításától. Az ó- és új testamentum, ilyen 
módon együtt értelmezve, megerősítik és kiegészítik egymást, és 
Isten összefüggő, befejezett és mindenre választ adó kijelentését 
foglalják magukban. 

Láttuk azt is, hogy ha ilyen átfogó módon szemléljük a 
Szentírást, semmi sincs benne, ami ne állná ki a logika, a tudomány 
vagy a józan ész próbáját. Ellenkezőleg: mindhárom éppen hogy 
alátámasztja és könnyebben hihetővé teszi a Szentírásnak ezt a 
szemléletét. 

Isten Igéjének első eredményei 

Vizsgáljuk meg most azokat a gyakorlati eredményeket, 
amelyeket a Biblia - saját állítása szerint - létrehoz mindazokban, 
akik befogadják. 

A Zsidókhoz írt levél 4,12-böl megtudjuk, hogy 



Istennek 


beszéde 


élő 


és 


ható... 


Közvetlenül az ebben a versben „hatónak" fordított görög szóból 
származik a mi modem „energikus" kifejezésünk. Vagyis ezek a 
jelzők az Ige erőteljes, eleven energiájáról és aktivitásáról szólnak. 
A János evangéliuma 6.63-ban maga Jézus is azt mondja: 

A beszédek, amelyeket én szólok néktek, szellem és élet. 
(Kiemelés - D. P.) 

A Thesszalonikaiakhoz írt 1. levél 2.13-ban Pál apostol 
ugyancsak azt írja a thesszalonikai keresztényeknek 

Ugyanazért mi is hálát adunk Istennek szüntelenül, hogy ti 
befogadván Istennek általunk hirdetett beszédét, nem úgy 
fogadtátok, mint emberek beszédét, hanem mint Isten beszédét 
(aminthogy valósággal az is), amely munkálkodik is tibennetek, akik 
hisztek. 

Látjuk tehát, hogy Isten beszédét nem lehet csupán a levegőbe 
kimondott hangokra vagy papírra vetett írásjelekre korlátozni. 
Ellenkezőleg: Isten beszéde élet, Isten beszéde Szellem, Isten 
beszéde élő, aktív, energikus, és hatékonyan működik azokban, akik 
hisznek benne. 

Az eredmény a mi reakciónkon múlik 

A Biblia ugyanakkor világosan megmondja magáról azt is, hogy 
működésének módját és mértékét minden egyes esetben az Isten 
Igéjét hallgató személy reagálása határozza meg. Ezért mondja 
Jakab apostol a levelében (1,21): 

Elvetvén azért minden undokságot [szennyességet] és a 
gonoszságnak sokaságát, szelídséggel fogadjátok a beoltott Igét, 
amely megtarthatja a ti leikeiteket. 



Vannak bizonyos dolgok, amelyeket félre kell tennü nk ahhoz, 
hogy befogadhassuk Isten Igéjét a lelkűnkbe, hogy megtarthasson 
minket. Ezek közé tartozik az a két dolog is, amelyet Jakab itt 
szennyességnek, illetve gonoszságnak (más fordításban 
önfejűségnek) nevez. A szennyesség feslett és tisztátalan dolgok 
perverz élvezetét jelöli. Az ilyen magatartás bezárja az elmét és a 
szívet Isten Igéjének megtartó, megmentő hatása előtt. 

Az önfejűségnek fordított szó viszont leginkább azt érzékelteti, 
ahogy egy gyermek roszszalkodik. Különösen abban az esetben 
mondjuk ezt egy gyerekre, ha nem hajlandó megfogadni nevelője 
útmutatását és intését, hanem vitatkozik és felesel. Gyakran a még 
újjá nem született lélek is így viszonyul Istenhez. Erre utal Pál 
apostol a Rómaiakhoz írt levél 9,20-ban. ahol ezt mondja: 

Sőt inkább kicsoda vagy te, ó, ember, hogy versengsz Istennel? 

Ugyanerről van szó a Jób könyve 39.35-ben is, ahol az Úr azt 
mondja Jóbnak: 

Aki pert kezd a Mindenhatóval, cáfolja meg, és aki Istennel 
feddődik, feleljen néki! 

Ez a magatartás éppúgy bezárja a szívet és az elmét Isten 
beszédének jótékony hatásai előtt, mint a szennyesség. 

E két rossz tulajdonság, a szennyesség és az önfejűség ellentétét 
Jakab szelídségnek nevezi. A szelídség magában hordozza a 
csendességet, az alázatosságot, az őszinteséget, a türelmet, a szív és 
az értelem nyitottságát. Ezeket a jellemvonásokat viszont gyakran 
azonosítják azzal, amit a Biblia „az úr félelmének" nevez, vagyis az 
Isten iránt kinyilvánított hódolattal és tisztelettel. Olvassuk el most a 
25. zsoltár 8., 9„ 12, és 14, verseiben annak az embernek a 
jellemzését, aki képes javakhoz jutni és áldásokra szert tenni 
Istennek az Igén keresztül adott útmutatásaiból: 


Jó és igaz az úr, azért útba igazítja a vétkezőket. Igazságban járatja 



az alázatosokat, és az ő útjára tanítja meg az alázatosokat. (...) 
Kicsoda az, aki féli az Urat? Megmutatja annak az utat, amelyet 
válasszon [amelyet ő választ] ...Az úr bizodalmas az őt félőkhöz, és 
szövetségével oktatja őket. 

Azoknak tehát, akik Igéje általi vezetést és áldást várnak 
Istentől, két tulajdonságra van szükségük: szelídségre és az úr 
félelmére. Ez a két jellemvonás pontosan az ellentéte annak, amit 
Jakab szennyességnek és gonoszságnak (önfejűségnek) nevez. 

Megállapíthatjuk tehát, hogy Isten beszéde eléggé különböző 
eredményeket érhet el az egyes embereknél, és hogy ezeket a 
különböző eredményeket az Isten Igéjét hallgató emberek reakciója 
határozza meg. Ennek megfelelően a Zsidókhoz írt levél 4.12-ben 
nemcsak azt olvassuk, hogy Isten beszéde „élő és ható", hanem azt 
is, hogy megítéli a szív gondolatait és szándékait. Másképpen 
kifejezve: Isten Igéje világosságra hozza az emberek belső 
természetét és jellemét, és éles különbséget tesz a hallgatók 
különféle típusai között. 

Pál apostol is hasonlóan írja le az evangélium elválasztó és 
leleplező hatását a Korinthosziakhoz írt 1. levél 1.18-ban: 

Mert a keresztről való beszéd bolondság ugyan azoknak, akik 
elvesznek; de nekünk, kik megtartatunk, Istennek ereje. 

A hirdetett üzenetben nincs különbség: az üzenet minden ember 
számára ugyanaz. A különbség a hallgatók reakciójában van. 
Azoknak, akik rossz módon hallgatják, merő bolondságnak tetszik; 
azoknak viszont, akik jó módon reagálnak rá, az üzenet Isten 
megtartó erejévé válik, amit valóban meg is tapasztalnak saját 
életükben. 

Ez aztán elvezet bennü nk et egy másik tényhez is, amelyet 
szintén a Zsidókhoz írt levél 4,12 állapít meg. Isten Igéje avagy 
beszéde nem csupán élő és ható, nem csupán megítéli avagy 
leleplezi a szív gondolatait és szándékait, hanem „élesebb minden 
kétélű fegyvernél" is. Vagyis mindazokat, akik hallgatják, két 



csoportra választja szét: egyrészt azokra, akik elutasítják és 
bolondságnak tartják, másrészt azokra, akik befogadják, és 
megtalálják benne Isten megtartó erejét. 

Jézus ilyen értelemben mondta a Máté evangéliuma 10,34-35- 
ben: 


Ne gondoljátok, hogy azért jöttem, hogy békességet bocsássák e 
földre; nem azért jöttem, hogy békességet bocsássák, hanem hogy 
fegyvert. Mert azért jöttem, hogy meghasonlást támasszak az ember 
és az ő atyja, a leány és az ő anyja, a meny és az ő napa közt. 

Ugyanezt a kardot, amelyet Jézus Krisztus bocsátott a földre, 
János úgy látta a Jelenések könyve 1,16-ban, hogy egyenesen 
Krisztus szájából jön ki. Ez a kard Isten Igéjének, Isten beszédének 
éles, kétélű kardja. Ahogy ez a kard bejárja a földet, szétválasztja 
alkalmasint még egyazon család tagjait is, eloldja még a 
legszorosabb földi kötelékeket is, mivel kifejtett hatását az egyén 
reagálása határozza meg. 

Hit 

Foglalkozzunk most azokkal, akik szelídséggel és őszintén, 
nyitott szívvel és nyitott elmével fogadják Isten beszédét, és 
vizsgáljuk meg, milyen eredményeket hoz létre bennük az Ige. 

Az első ilyen eredmény a hit. Ezt a Rómaiakhoz írt levél 10,17 
jelenti ki: 

Azért a hit hallásból van, a hallás pedig Isten Igéje által. 

Az itt ábrázolt szellemi folyamatnak három, egymást követő 
eleme van. Az első Isten Igéjének a hirdetése, a második a hallás, a 
harmadik a hit. Isten beszéde nem eredményez azonnal hitet, hanem 
először csak hallást. Ezt a hallást úgy lehetne meghatározni, mint a 
fokozott érdeklődés és figyelem megnyilvánulását, mint őszinte 
vágyat az elhangzott üzenet befogadására és megértésére. Ezután 
pedig a hallásból hit fejlődik ki. 



Nagyon fontos megértenünk, hogy Isten beszédének hallása egy 
folyamatot indít el a lélekben, amelyből a hit kifejlődik, és hogy 
ehhez a folyamathoz egy bizonyos minimális időtartamra van 
szükség. Talán ez a magyarázata annak, hogy miért lehet olyan 
kevés hitet találni ma sok - magát kereszténynek valló - emberben. 
Ők valószínűleg nem áldoztak elég időt Isten beszédének a 
hallgatására, arra, hogy az Ige létrehozhasson bennük egy megfelelő 
mértékű hitet. Ha egyáltalán szánnak is időt Isten keresésére és 
Igéjének tanulmányozására, ezt olyan kapkodva és rendszertelenül 
teszik, hogy mire a hitnek ideje lenne kifejlődni, ők már rég mással 
foglalkoznak. 

A hit keletkezését tanulmányozva egyre világosabbá válik 
számunkra, hogyan lehet meghatározni az igei hit fogalmát. A 
hétköznapi beszélgetésekben nagyon tág értelemben használjuk a hit 
szót. Sokan mondják, hogy hisznek egy orvosban vagy egy 
gyógyszerben, illetve hogy hisznek egy újságnak, egy politikusnak 
vagy egy politikai pártnak. Igei értelemben sokkal szigorúbban kell 
meghatároznunk a hit fogalmát. Mivel bibliai hit csak Isten Igéjének 
hallásából származik, ezért a hit mindig közvetlenül Isten Igéjéhez 
kapcsolódik. Az igei hit nem az, hogy hiszünk valamiben, amit mi 
magunk kívánunk, ami örömöt okoz vagy tetszik nekü nk . Az igei 
hitet valahogy így lehet meghatározni: hiszem, hogy Isten komolyan 
gondolja, amit az Igéjében mondott; vagy más megfogalmazásban: 
hiszem, hogy Isten megcselekszi mindazt, amiről az Igéjében 
megígérte, hogy megteszi. 

A Krónika 1. könyve 17.23-ban például azt látjuk, hogy Dávid is 
ilyen igei hitet gyakorolt, amikor így szólt az úrhoz: 

Most azért, Uram, a szó, amelyet szóltál a te szolgád felől és az ő 
háza felől, erősíttessék meg mindörökké, és úgy cselekedjél, amint 
szóltál. 

Az igei hit ebben a négy szóban fejeződik ki: „úgy cselekedjél, 
amint szóltál". 

Jézus anyja, Mária is a hitnek ugyanezt az igei fajtáját 



gyakorolta, amikor Gábriel meghozta neki az üzenetet Isten 
ígéretéről. A Lukács evangéliuma 1,38 szerint azt felelte az 
angyalnak: 

Legyen nékem a te beszéded szerint. 

Ez tehát az igei hit titka: „a te beszéded szerint". Az igei hit Isten 
Igéjének hallása által születik meg az emberben, és abban az aktív 
reagálásban jut kifejezésre, hogy a hívő igényt tart mindannak a 
beteljesedésére, amit Isten mondott. 

Hangsúlyoztuk, hogy a hit az első eredmény, amelyet Isten Igéje 
létrehoz az emberben, mivel kizárólag ez a fajta hit lehet az alapja 
bármely pozitív tranzakciónak Isten és ember között. Ezt a 
Zsidókhoz írt levél 11,6 így fejezi ki: 

Hit nélkül pedig lehetetlen Istennek tetszeni; mert aki Isten elé járul, 
hinnie kell, hogy ő létezik, és megjutalmazza azokat, akik őt keresik. 

Láthatjuk, hogy az Istenhez való közeledésben az embernek ez 
az első és elengedhetetlen lépése: 

...aki Isten elé járul, hinnie kell... 

Az újjászületés 

Az írás újonnan születésnek vagy újjászületésnek nevezi azt a 
szellemi megtapasztalást, amely Isten beszédének a hit után 
következő nagy eredménye az emberben. Ezért mondja Jakab 
Istenről a levélében (1,18): 

Az ő akarata szült minket az igazságnak Igéje által, hogy az ő 
teremtményeinek valami zsengéje legyünk. 

Az újjászületett keresztény teljesen új, szellemi életet nyer. Ezt 
Isten beszéde hozza létre benne, ha hittel befogadja a szívébe. 



Péter apostol is hasonlóképpen írja le a keresztényeket 1. 
levelében (23. _ vsz.): 

...újonnan születtetek nem romlandó magból, de romolhatatlanból, 
Istennek Igéje által, amely él és megmarad örökké. 

Az pedig mind a tennészetben, mind az írásban érvényes 
törvény, hogy a mag határozza meg, hogy milyen élet születik 

belőle. A kukoricamag kukoricát terem, az árpamagból árpa nő, a 

narancsmagból pedig narancs. 

így van ez az újjászületéssel is. A mag Istentől való, 
romolhatatlan: Isten örökkévaló Igéje. Ha a hívő hittel befogadja a 
szívébe ezt a magot, akkor az abból kikelő élet is olyan lesz, mint a 
mag: isteni, örökkévaló, romolhatatlan. 

Ez tulajdonképpen nem más, mint magának Istennek az élete, 
amely Igéjén keresztül hatol be az emberi szívbe. Ezért írja János 
apostol az 1. levele 3,9-ben: 

Senki sem cselekszik bűnt, aki Istentől született, mert benne marad 
annak magva; és nem cselekedhetik bűnt, mivelhogy Istentől 
született. 

A győztes keresztény diadalmas életét János apostol itt 
közvetlenül annak a magnak - Isten magjának - a természetéből 
vezeti le, amelyből ez a benne lévő élet kinőtt: azaz Isten Igéjének 
romolhatatlan magjából. Mivel a mag romolhatatlan, a belőle 
sarjadó élet is az, vagyis tökéletesen tiszta és szent. 

Fontos, hogy észrevegyük: ez az igevers nem azt állítja, hogy 
egy újjászületett keresztény már soha nem követhet el bűnt. Minden 
újjászületett keresztényben egy teljesen új természet jött létre. Ezt az 
új természetet nevezte Pál az Efeszosziakhoz írt levél 4,22-24-ben az 
új embernek, szembeállítva azt az ó emberrel, vagyis azzal a régi, 
megromlott, elfajult, bukott természettel, amely mindazokra 
jellemző, akik még nem születtek újjá. 

E két tennészet teljes és tökéletes ellentétben áll egymással: az 



új ember igaz és szent, az ó ember elfajult és romlott. Az új ember 
nem tud bűnt elkövetni, mivel Istentől született; az ó ember viszont, 
mivel éppen az ember lázadásának és bukásának a terméke, nem 
képes arra, hogy ne kövessen el bűnöket. 

Azt, hogy egy újjászületett keresztény milyen életet él, mindig e 
benne munkálkodó két tennészet - az ó ember és az új ember - 
egymáshoz való viszonya határozza meg. Mindaddig, amíg az ó 
ember el van nyomva, és az új ember megfelelő ellenőrzést gyakorol 
fölötte, a makulátlan igazságosság, a győzelem és a béke jellemzi 
életét. Ahányszor azonban az ó ember lehetőséget kap arra, hogy 
újra megerősödjön, és magához ragadja az irányítást, ennek mindig, 
elkerülhetetlenül kudarc, vereség és bűn lesz a következménye. 

Ezt az ellentétet a következőképpen foglalhatjuk össze: az igazi 
keresztény, aki újjászületett Isten Igéjének romolhatatlan magjából, 
magában hordozza azt a lehetőséget, hogy a bűn fölött teljes 
mértékben győztes életet éljen. A meg nem újult embernek viszont, 
aki még nem született újjá, nincs más választása, csak az, hogy 
bűnökben éljen, mivel szükségszerűen saját bukott természetének a 
foglya. 

Szellemi táplálék 

Elmondtuk, hogy az Isten Igéje általi újjászületés teljesen új 
természetet és ezzel teljesen újfajta életet hoz létre az emberben. Ez 
elvezet minket az Ige következő fontos hatásának 
tanulmányozásához. 

Az élet minden területére érvényes egy örök törvény: amint egy 
új élet megszületik, legelső és legfontosabb szükséglete az, hogy 
hozzájusson a megmaradását biztosító megfelelő táplálékhoz. 
Például amikor egy csecsemő megszületik, lehet minden 
szempontból ép és egészséges, de ha nem kap rövid időn belül olyan 
táplálékot, amilyet a szervezete igényel, akkor az állapota leromlik, 
és végül elpusztul. 

Ez ugyanígy érvényes szellemi területen is. Amikor egy ember 
újjászületik, a benne létrejött új szellemi természet azonnal 
megfelelő táplálékot igényel, mind az élet fenntartásához, mind a 



növekedés biztosításához. Egyedül Isten beszédében lelhető meg az 
a szellemi táplálék, amellyel ő minden újjászületett gyermekéről 
gondoskodik. Isten Igéje olyan gazdag és összetett, hogy a szellemi 
fejlődés minden szakaszához megvan benne a megfelelő változatos 
táplálék. 

Péter első levelében van szó arról a táplálékról, amelyet Isten a 
szellemi növekedés első szakaszához ad. Közvetlen azután, hogy az 
első fejezetben az Isten Igéjének romolhatatlan magja általi 
újjászületésről beszél, Péter az 1. levele 2.1-2-ben azzal folytatja: 

Levetvén azért minden gonoszságot [rosszindulatot], minden 
álnokságot, képmutatást, irigykedést és minden rágalmazást [gonosz 
beszédet], mint most született csecsemők,a tiszta, hamisítatlan tej 
után vágyakozzatok, hogy azon növekedjetek. 

Itt láthatjuk, hogy Isten a Krisztusban újjászületett szellemi 
csecsemők számára az Ige tiszta tejét rendelte táplálékul, s hogy ez a 
tej szükséges az élet fennmaradásához és a folyamatos 
növekedéshez. 

Találunk azonban itt egy intést is. Az anyagi, látható világban is 
igaz az, hogy ha a tej valamilyen savanyú vagy avas közeggel 
érintkezik, hiába volt előzőleg akármilyen tiszta és friss, mégis 
megromlik és tönkremegy. Ez szellemi értelemben is igaz. Ahhoz, 
hogy az újszülött keresztények számára Isten Igéjének tiszta teje a 
megfelelő táplálékot jelenthesse, előbb alaposan meg kell 
tisztítaniuk szívüket mindentől, ami savanyú vagy avas. 

Péter apostol ezért arra figyelmeztet bennünket, hogy „vessünk 
le minden rosszindulatot, minden álnokságot, képmutatást, 
irigykedést és minden gonosz beszédet". Ezek régi életü nk savanyú 
és avas alkotórészei, és ha nem tisztítjuk ki őket a szívünkből, 
meghiúsítják bennü nk Isten Igéjének jótékony hatását, s 
végeredményben meggátolják a szellemi egészséget és növekedést. 

Ugyanebből az igéből az is kiderül, hogy Isten nem úgy tervezte 
el, hogy a keresztények hosszú éveken át maradjanak szellemi 
csecsemők. Ahogyan növekedni kezdenek, Isten Igéje még táplálóbb 



eledelt kínál nekik. A Máté evangéliuma 4,4-ben azt olvassuk, hogy 
amikor Sátán megkísértette jézust, hogy változtassa kenyérré a 
köveket, ő azt felelte: 

Meg van írva: Nemcsak kenyérrel él az ember, hanem minden 
igével, amely Istennek szájából származik. 

(Kiemelés - D. P.) 

Jézus ezzel azt mondja, hogy Isten Igéje a szellemi megfelelője 
annak, amit a kenyér jelent az ember tennészetes étrendjében. Más 
szóval: az Ige az alapvető, fo táplálék, az erő forrása. 

Lényeges az is, hogy Jézus hangsúlyozta: minden igével, amely 
Isten szájából származik. Vagyis azoknak a keresztényeknek, akik 
szellemileg éretté akarnak válni, oda kell szánniuk magukat az egész 
Biblia tanulmányozására, nem elég csupán annak néhány közismert 
részét elsajátítaniuk. 

George Millerről-" írják, hogy rendszeresen, évente többször 
végigolvasta a teljes Bibliát. Ez 


George Müllert a hit hőseként szokták emlegetni. 1805-ben 
született Poroszországban, de élete nagy részét Angliában töltötte, 
ahol többek között olyan árvaházat alapított, ahol több ezer árvát 
nevelt fel „hitből", Isten természetfölötti gondviselésében bízva. 
Élete és tevékenysége hatalmas inspirációt jelentett a 19. 
századiegyház számára. 

nagymértékben magyarázza hitének sok-sok győzelmét és 
szolgálatának gyümölcsöző voltát. Mégis rengeteg olyan, magát 
kereszténynek valló ember és egyháztag van, akik alig tudják, hol 
keressék a Bibliában például Ezsdrás vagy Nehémiás könyvét, 
illetve az úgynevezett kis próféták némelyikét. Még ritkább az, hogy 
közelebbről ismernék ezeknek, a könyveknek az üzenetét. 

így azután nem is csoda, hogy évtizedeken át valamiféle 
szellemicsecsemő-állapotban megrekedve élnek, szomorú példájául 




annak, hogyan okozhat a nem megfelelő táplálás fejlődési 
rendellenességet. 

A tejen és a kenyéren kívül Isten Igéje szilárd táplálékot is nyújt. 
Ezt a Zsidókhoz írt levél 5,12-14 írja le. A szerző itt azért feddi az 
akkori zsidó hívőket, mert bár régóta jól ismerték a Szentírást, 
mégsem tanulták meg, hogyan kell helyesen tanulmányozniuk vagy 
a gyakorlatba átültetniük az abban található tanításokat. Ennek 
következtében szellemileg éretlenek maradtak, és másokon sem 
tudtak segíteni, akiknek pedig szükségük lett volna szellemi 
útmutatásokra: 

Mert noha ez idő szerint tanítóknak kellene lennetek, ismét arra van 
szükségetek, hogy Isten beszédeinek kezdő elemeire tanítson valaki 
titeket; és olyanok lettetek, akiknek tejre van szükségetek, és nem 
kemény eledelre. Mert mindaz, aki [csak] tejjel él, járatlan az 
igazságnak beszédében, mivelhogy kiskorú; az érett korúaknak pedig 
kemény eledel való, mint akiknek mivoltuknál fog\>a [a használat 
révén] gyakorlottak az érzékeik a jó és rossz között való 
különbségtételre. 

Mennyire találó leírás a napjainkban magukat kereszténynek 
vallók hatalmas tömegeiről! Sok éve megvan a Bibliájuk, sok éve 
járnak templomba vagy gyülekezetbe, és mégis milyen keveset 
tudnak a Biblia tanításairól! Milyen gyengék és éretlenek a szellemi 
tapasztalatok terén! Mennyire képtelenek arra, hogy tanácsot 
adjanak egy bűnösnek, vagy útba igazítsanak egy új hívőt! Sok-sok 
év után is szellemi kiskorúak, akik nem képesek megemészteni 
semmilyen tanítást, amely a tejnél keményebb eledel. 

Nem szükséges azonban ebben az állapotban megmaradni. A 
Zsidókhoz írt levél szerzője megadja az orvosságot: a használat által 
válnak gyakorlottá az érzékeink! Isten teljes Igéjének rendszeres, 
módszeres tanulmányozása kifejleszti és éretté teszi szellemi 
képességeinket. 


Isten Igéjének hatásaa testünkre és az elménkre 



Az előző fejezetben Isten Igéjének a következő három hatását 
fedeztük fel: 

1. Isten Igéje hozza létre a hitet, a hit pedig közvetlenül 
kapcsolódik Isten Igéjéhez. A hit ugyanis azt jelenti, hogy elhisszük, 
amit Isten Igéje mond, és annak alapján cselekszü nk . 

2. Isten Igéje hozza létre az újjászületést, ha a hívő az Igét mint 
romolhatatlan magot fogadja be a szívébe. A hívőben egy teljesen új 
szellemi tennészet fejlődik ki, amelyet az írás új embernek nevez. 

3. Isten Igéje rendelte szellemi táplálékul, ezért minden hívőnek 
ezzel kell rendszeresen táplálnia a benne meglevő új természetet, ha 
egészséges, erős, érett kereszténnyé akar növekedni. 

Testi gyógyulás 

Látni fogjuk, hogy Isten Igéje olyan változatosan és csodálatosan 
működik, hogy nem csupán szellemi egészséget és lelki erőt ad, 
hanem testi egészséget és fizikai erőt is. 

Olvassuk el először a 107. zsoltár 17-20. versét: 

A balgatagok az ő gonoszságuknak útjáért és az ő hamisságukért 
nyomorgattattak. Minden étket utál az ő lelkűk, és a halál kapujához 
közelgetnek. De az úrhoz kiáltónak szorultságukban: 
sanyarúságukból kiszabadította őket. Kibocsátó az ő szavát, és 
meggyógyító őket, és kimenté őket az ő vermeikből 
[pusztulásukból]. 

A zsoltáros olyan gyógyíthatatlan embereket ábrázol itt, akiknek 
már enni sincs kedvük, s közvetlenül a halál kapujában fekszenek. 
Végső nyomorúságukban az úrhoz kiáltanak, és ő megadja nekik, 
amiért kiáltottak: a gyógyulást és a szabadulást. 

Hogyan küldi el az úr a gyógyulást és a szabadulást? Az Igén 
keresztül. A zsoltáros ugyanis azt mondja: 



Kibocsátó az ő szavát, és meggyógyító őket, és kimenté őket az ő 
vermeikből [pusztulásukból]. 

A 107. zsoltár e verséhez hozzáolvashatjuk még az Ézsaiás 
könyve 55,11-et, amelyben Isten azt ígéri: 

így lesz az én beszédem, amely számból kimegy, nem tér hozzám 
üresen, hanem megcselekszi, amit akarok, és szerencsés lesz ott, 
ahová küldöttem. 

A 107. zsoltár 20. versében azt olvassuk, hogy Isten gyógyításra 
és szabadításra bocsátotta ki a beszédét. Az Ézsaiás könyve 55.11- 
ben pedig azt ígéri Isten, hogy beszéde megcselekszi azt, amiért 
küldte. Isten tehát tökéletes garanciát vállal arra nézve, hogy 
beszéde gyógyító erőt közvetít. 

A Példabeszédek könyve 4,20-22-ben még határozottabban 
kijelenti, hogy szava testi gyógyulást eredményez: 

Fiam, az én szavaimra fegyelmezz, az én beszédemre hajtsad füledet. 
Ne távozzanak el a te szemeidtől, tartsd meg ezeket a te elmédben 
[szíved közepében]. Mert életük ezek azoknak, akik megnyerik, és 
egész testüknek egészség. 

Lehet-e ennél tökéletesebb ígéret a testi gyógyulásra: „egész 
testüknek egészség"? Ez az ígéret testünk minden porcikájára 
vonatkozik, kivétel nélkül. A Biblia 1611 -es, úgynevezett King 
James-féle angol nyelvű fordításában az egészség szó másik 
fordítási lehetőségeként az orvosság szó is meg van adva. Az 
eredetiben itt szereplő héber kifejezés mind a két jelentést 
tartalmazza. Tehát Isten elkötelezte magát arra, hogy teljes testi 
gyógyulást és egészséget ad. 

Figyeljük meg a 20. vers kezdő szavát: „Fiam". Ez azt mutatja, 
hogy Isten itt saját gyermekeihez szól, akik hisznek benne. A Máté 
evangéliuma 15,26-ban azt olvassuk, hogy egy kananeus 
(sziroföníciai) asszony odament Jézushoz, hogy leánya 



gyógyulásáért könyörögjön. Jézust azt válaszolta erre a kérésre: 
Nem jó a fiák [gyermekek] kenyerét elvenni, és az ebeknek vetni. 

E szavakkal Jézus Krisztus azt jelezte, hogy a gyógyulás a 
gyermekek kenyere, vagyis elmaradhatatlan összetevője annak a 
tápláléknak, amelyben Isten gyennekei nap mint nap részesülnek. 
Nem valamiféle luxuscikk tehát, amiért külön kérelmet kellene 
benyújtanunk, s amit vagy megkapunk, vagy nem; a gyógyulás a 
mindennapi „kenyér" a számunkra, része a mennyei Atyánk által 
biztosított alapvető, mindennapi eledelünknek. Ez teljesen egybevág 
azzal az igével, amelyet a Példabeszédek könyve 4. részében 
olvastunk, ahol a teljes gyógyulásra és egészségre vonatkozó ígéret 
Isten valamennyi hívő gyermekének szól. 

Mind a 107. zsoltárban, mind a Példabeszédek könyve 4. 
részében az ige az az eszköz, amelynek segítségével Isten a 
gyógyulást adja. Ez egy újabb jó példa arra az alapvető igazságra, 
amelyet a tanulmánysorozat elején hangsúlyoztunk, hogy az Igében 
maga Isten van jelen, és hogy ő a beszéde által lép be az életünkbe. 

Ha figyelembe vesszük a Példabeszédek könyve 4,20-22-nek azt 
az állítását, hogy Isten beszéde gyógyszer a testünk számára, akkor 
joggal hívhatjuk ezt a három verset Isten nagy „orvosságos 
üvegének". Olyan gyógyszer van bennük, amilyet még sohasem 
kevertek a földön: ez az egyetlen orvosság garantáltan meggyógyít 
minden betegséget! 

Ne felejtsük el azonban, hogy amikor egy orvos felír egy 
gyógyszert, rendszerint gondoskodik arról, hogy az orvosi javallat, 
vagyis a szedési tájékoztató világosan rá legyen írva az üvegre. Ez 
azt jelenti, hogy a gyógyulást csak akkor várhatjuk joggal, ha a 
gyógyszert rendszeresen, az előírásoknak megfelelően szedjük. így 
van ez Isten „orvosságával" is, amelyről a Példabeszédek könyvében 
van szó. Az utasítások ott vannak az „üvegre" írva, és csak akkor 
biztos a gyógyulás, ha ezeket betartjuk. Melyek ezek az előírások? 
Négy van belőlük: 



1. az én szavaimra figyelmezz; 

2. az én beszédemre hajtsad füledet; 

3. ne távozzanak el a te szemeidtől; 

4. tartsd meg ezeket a te elmédben[szíved közepében]. 

Elemezzük egy kicsit alaposabban ezeket az utasításokat! Az 
első úgy szól: „az én szavaimra figyelmezz". Amikor olvassuk Isten 
Igéjét, jól oda kell rá figyelnünk. Értelmünket az Igére kell 
összpontosítanunk. Teljesen szabad, akadálytalan utat kell 
biztosítanu nk az Ige számára, hogy bejuthasson az egész bensőnkbe. 
Sajnos gyakran megosztott figyelemmel olvassuk Isten Igéjét. 
Elménk egyik részét az köti le, amit olvasunk, a másik részét pedig 
azok a dolgok, melyeket jézus „ez élet gondjainak" nevezett. 
Elolvasu nk néhány verset vagy esetleg akár egy-két fejezetet is, de a 
végére valahogy nem áll össze a kép, sőt néha még arra sem 
emlékszünk, hogy mit is olvastunk. A figyelmünk elkalandozott. 

Ha így szedjük Isten Igéjét, akkor annak nem lesz meg az Isten 
akarata szerinti hatása. Amikor a Bibliát olvassuk, legjobb azt tenni, 
amit Jézus az imádságról szólva tanácsolt, vagyis menjünk be a 
szobánkba, és csukjuk be az ajtót. Más szóval: zárkózzunk be 
Istennel, és zárjuk ki a világot és az időt. 

A második utasítás úgy szól Isten orvosságos üvegén, hogy „az 
én beszédemre hajtsad füledet". Az odahajtott fül az alázatosságot 
fejezi ki. Ez a büszkeség és a makacsság ellentéte. Isten azt akarja, 
hogy taníthatók legyünk. Engedjük, hogy tanítson minket. A 78. 
zsoltár 4L versében a zsoltáros Izraelnek az Egyiptomból Kánaánba 
vezető pusztai vándorlása során tanúsított magatartásáról szól, és azt 
a vádat hozza fel ellenük, hogy ingerelték [korlátozták] Izrael 
Szentjét. 

Másképpen kifejezve: makacsságukkal és hitetlenségükkel 
korlátokat szabtak, és csak bizonyos mértékig tűrték meg Isten 
beavatkozását. Ma is sok, magát kereszténynek tekintő ember 
viselkedik ugyanígy. Nem nyitott szívvel, nem tanítható szellemmel 
közelítenek a Bibliához. Tele vannak előítéletekkel és elfogult 
véleményekkel - amelyeket igen gyakran az a felekezet vagy 



közösség épített ki bennük, amelyhez tartoznak és nem hajlandók 
elfogadni semmi olyan kijelentést vagy tanítást a Szentírásból, 
amely túlmutat saját felfogásukon, vagy épp ellenkezik vele. Jézus 
ugyanezzel a hibával vádolta saját korának vallási vezetőit is, 
amikor azt mondta nekik a Máté evangéliuma 15. fejezetének 6. és 
9. versében: 

És erőtelenné tettétek Isten parancsolatját a ti rendeléseitek 
által... Pedig hiába tisztelnek engem, ha oly tudományokat 
tanítanak, amelyek embereknek parancsolatai. 

Pál apostol a megtérése előtt maga is a vallásos elfogultság és a 
hagyományok rabja volt, de miután Krisztus megjelent neki a 
damaszkuszi úton, sikeresen megszabadult előítéleteitől. Később 
már így nyilatkozik a Rómaiakhoz írt levél 3,4-ben: 

...inkább Isten legyen igaz, minden ember pedig hazug... 

Ezt a magatartást kell nekünk is elsajátítanunk, ha részesülni 
akarunk Isten Igéjének minden jótékony hatásából. 

A harmadik javallat Isten orvosságos üvegén: „ne távozzanak el 
a te szemeidtől". A többes szám Isten szavaira és beszédére utal. 
Talán úgy szemléltethetjük e hannadik javallat jelentését, hogy 
idézzük a már az Úrhoz költözött evangélista, Smith Wigglesworth 
szavait, aki egyszer azt mondta: „Sok kereszténnyel az a baj, hogy 
szellemileg kancsalok. Egyik szemükkel az Úr ígéreteire néznek, a 
másikkal viszont teljesen más irányba." 

Márpedig ahhoz, hogy elnyerhessük az Isten Igéjében megígért 
testi gyógyulást, mindkét szemünkkel rendíthetetlenül az Úr 
ígéreteire kell néznünk. Sok keresztény beleesik abba a hibába, hogy 
elfordítja a tekintetét Isten ígéreteiről, és olyan keresztények 
példájára figyel, akiknek nem sikerült elnyerniük a gyógyulást. 
Eközben azonban saját hite is megrendül, s ő sem fog tudni 
meggyógyulni, mivel a Jakab levele 1,6-8-ban olvasható 

figyelmeztetés szerint: 



...aki kételkedik, hasonlatos a tenger habjához, amelyet a szél hajt, 
és ide s tova hány. Mert ne vélje az ilyen ember, hogy kaphat 
valamit az Úrtól; a kétszívű, a minden útjában állhatatlan ember. 

Ilyen esetekben jó emlékezetünkbe idézni a Mózes 5. könyve 
29,29-et is: 

A titkok az úréi, a mi Istenünkéi, a kinyilatkoztatott dolgok pedig a 
miénk és a mi fiainké mindörökké, hogy e törvénynek minden igéjét 
beteljesítsük. 

Az, hogy egyes keresztények miért nem nyerik el a gyógyulást, 
gyakran titok marad, amelyet csak Isten ismer, és az embereknek 
nem jelent ki. De nekü nk nem is az ilyen titkokat kell kutatnunk; 
inkább a számunkra kinyilatkoztatott dolgokkal kell törődnünk, 
Istennek azokkal a világos és egyértelmű kinyilatkoztatásaival és 
ígéreteivel, amelyeket az Igéjében adott nekü nk . 

Az Isten Igéjében kinyilatkoztatott dolgok mindörökre a mieink 
és gyermekeinkéi: ez a hívők öröksége, ez a mi elidegeníthetetlen 
jogunk. Méghozzá a kinyilatkoztatások azért a mieink, hogy 
beteljesítsük őket, ami azt jelenti, hogy hittel, a kinyilatkoztatások 
értelmében cselekszünk. Amikor aztán hittel megcselekesszük Isten 
beszédét, valóságtartalmát saját tapasztalatainkkal is igazoljuk. 

A modern neveléslélektan két új kifejezést vezetett be azzal 
kapcsolatban, hogy egy tanár milyen utakon érheti el a tanulók 
elméjét. Az egyik ilyen csatorna a fül, a másik a szem. Ha 
végiggondoljuk az Isten orvosságos üvegén levő utasításokat, 
rájövünk, hogy Isten - sok más dologhoz hasonlóan - ebben is 
évszázadokkal megelőzte a pszichológusok majdani 
következtetéseit. 

Az első javallat a figyelem volt, a második az odahajtott fülről 
szólt, a harmadik pedig a tekintet odaszegezéséről. Isten szellemi 
orvosságát, mint látjuk, gondos odafigyeléssel, a fül és a szem 
csatornáján keresztül lehet bevenni. Az ember személyiségének azt a 



belső központját, ahol a fül és a szem csatornái összefutnak, a 
Szentírás szívnek nevezi. 

Látjuk azt is, hogy az Isten orvosságos üvegén található 
negyedik utasítás a szívre vonatkozik, mert úgy szól: „tartsd meg 
ezeket szíved közepében". Mindjárt a következő versben, vagyis a 
Példabeszédek könyve 1 {4,23-ban:. :20004023} 1 azután még 
nagyobb hangsúly kerül a szívnek az emberi életben játszott 
meghatározó szerepére: 

Minden féltett dolognál jobban őrizd meg szívedet, mert abból indul 
ki minden élet. 

Más szóval: életü nk egész menetét, a sorsunkat a szívünk 
tartalma irányítja. 

Ha teljes figyelemmel fogadjuk Isten beszédét - ha rendszeresen 
beengedjük mind a fülünk, mind a szemünk kapuján hogy teljesen 
betöltse és uralja a szívünket, akkor tapasztalni fogjuk, hogy ez a 
beszéd pontosan azt eredményezi, amit Isten megígért: életet a 
lelkűnknek és egészséget az egész testünknek. 

Azok kedvéért, akik esetleg pusztán a képzelet szüleményének 
tartják mindazt, amit Isten orvosságának hatásáról a fentiekben 
elmondtam, hadd tegyek egy kiegészítést egy rövid személyes 
bizonysággal. Az Isten Igéjének gyógyító hatásával kapcsolatos 
tudnivalókat én a saját bőrömön kísérleteztem ki, és a gyakorlatban 
tanultam meg. 

Mialatt a második világháborúban az egészségügyi szolgálatnál 
dolgoztam Észak-Afrikában, a bőrömön és az idegrendszeremben 
olyan tünetegyüttes fejlődött ki, amelyre az orvostudomány az ottani 
éghajlati viszonyok között és egyéb körülmények miatt képtelennek 
bizonyult gyógymódot találni. Több mint egy évet töltöttem 
kórházban, és minden lehetséges kezelést megkaptam. Négy 
hónapnál tovább nyomtam az ágyat egyhuzamban. Végül, több mint 
egy év után, saját kérésemre bocsátottak el a kórházból - még 
mindig betegen. 

Elhatároztam, hogy nem kérek több gyógyszert, és semmiféle 



kezelést sem, hanem saját magamon próbálom ki Istennek a 
Példabeszédek könyve 4.20-22-ben adott ígéreteit. Naponta 
háromszor félrevonultam, bezárkóztam Istennel és az Igével, 
imádkoztam, és kértem Istent, hogy Igéjét tegye számomra is azzá, 
amit megígért - vagyis orvossággá az egész testem számára. 

A klíma, az élelem és minden más külső körülmény a lehető 
legkedvezőtlenebb volt, anynyira, hogy sok, addig egészséges ember 
is megbetegedett a környezetemben. Mégis, egyedül Isten Igéje 
által, anélkül hogy bármilyen más eszközt igénybe vettem volna, 
rövid időn belül tökéletesen és maradandóan meggyógyultam. 

Hadd tegyem hozzá, hogy semmilyen értelemben nem kritizálom 
és nem becsülöm le az orvostudományt. Hálás vagyok mindazért a 
jóért, amit az orvosok tesznek. Hiszen én magam is az egészségügyi 
szolgálatnál dolgoztam. De szembe kell néznünk azzal a ténnyel, 
hogy az orvostudomány ereje véges, Isten Igéjének ereje viszont 
korlátlan. 

Rajtam kívül nagyon sok, különféle felekezetekhez tartozó 
kereszténynek van az enyémhez hasonló bizonysága. Egyszer 
kaptam egy levelet egy presbiteriánus hölgytől, akit megkértek, 
hogy tegyen bizonyságot egy olyan istentiszteleten, ahol sok beteg 
emberért kellett imádkozni. Miközben bizonyságot tett és a 
Példabeszédek könyve 4,20-22-t idézte, egy másik nő, aki mellette 
ült, és akinek egy porckorongzúzódás miatt borzasztóan fájt a nyaka, 
egy pillanat alatt teljesen meggyógyult és megszabadult ima nélkül 
is, csupán azáltal, hogy hittel hallgatta Isten Igéjét. 

Később - Isten orvosságos üvege címmel - egy egész hetet 
szenteltem a rádiós bibliatanítási programomban ennek a témának. 
Egy hallgatóm, aki krónikus ekcémában szenvedett, elhatározta, 
hogy a receptnek megfelelően fogja szedni ezt a gyógyszert. Három 
hónappal később kelt levelében leírta, hogy huszonöt év után először 
teljesen ekcémamentes lett a bőre. 

A 107. zsoltár 2(f versének szavai ma is beteljesednek: 

Kibocsátó az ő szavát, és meggyógyító őket, és kimenté őket az ő 
vermeikből [pusztulásukból]. 



Azok a mai keresztények, akik saját megtapasztalásuk alapján 
tesznek bizonyságot Isten Igéjének gyógyító erejéről, maguk is 
elmondhatják, amit annak idején Jézus mondott Nikodémosznak a 
János evangéliuma 3,11-ben: 

Bizony, bizony mondom néked, amit tudunk, azt mondjuk, és amit 
látunk, arról teszünk bizonyságot... 

Azoknak, akiknek gyógyulásra és szabadulásra van szükségük, 
hadd idézzük még a 34. zsoltár 9. versének lelkes buzdítását is: 

Erezzétek [Ízleljétek] és lássátok meg, hogy jó az Úr! Boldog az az 
ember, aki őbenne bízik. 

ízleljük meg mi is Isten Igéjének ezt az orvosságát! Tapasztaljuk 
meg, hogyan hat! Nem olyan keserű és ehetetlen, mint sok emberi 
orvosság. Nem is úgy hat, mint oly sok modern gyógyszer, amelyek 
a test egyik részének enyhülést adnak ugyan, de van mellékhatásuk 
is, amely valamelyik másik szervnek árt. Nem, Isten Igéje teljes 
egészében jó, teljes egészében hasznos! Ha Isten előírásai szerint 
vesszük be, életet és egészséget ad egész lényünknek. 

Az elme megvilágosodása 

Isten Igéjének az elme területén is rendkívüli hatása van. Ezt a 
119. zsoltár 130. verse írja le: 

Beszéded behatolása világosságot ad, és értelmet ad az 
együgyűeknek. 

(A King James fordítás alapján) 

A zsoltáros két olyan hatásról beszél, amelyeket Isten Igéje az 
elménkben idéz elő. Ezek a világosság és az értelem. 

A mai világban a műveltséget valószínűleg többre értékelik, és 



szükségesebbnek tartják, mint az emberiség történelmének 
bármelyik előző korszakában. A világi műveltség mégsem egyenlő a 
világossággal vagy az értelemmel, s nem is pótolhatja azokat. 
Valójában semmi sem helyettesítheti a világosságot. Az egész 
világmindenségben semmi nem képes olyan hatást kifejteni, mint a 
világosság, és semmi sem foglalhatja el a világosság helyét. 

Ugyanez elmondható arról is, ahogyan Isten Igéje hat az emberi 
elmére. Semmi sem képes olyan hatást gyakorolni az ember 
elméjére, amilyet Isten Igéje, és semmi sem foglalhatja el Isten 
Igéjének a helyét. 

A világi műveltség igen hasznos, de rossz célokra is föl lehet 
használni. A pallérozott elme nagyszerű eszköz - olyan, mint az éles 
kés. Csakhogy a kést rosszra is lehet használni! Az egyik ember arra 
használja, hogy felszeletelje vele az ételt a családjának, a másik 
viszont egy pontosan ugyanolyan kést esetleg arra használ, hogy 
megölje vele az embertársát. 

Ugyanez a világi műveltségre is érvényes. Csodálatos - de rossz 
dolgokra is lehet fordítani. Ha a műveltség elidegenedik Isten 
Igéjének világosságától, veszélyessé válhat. Az a nemzet vagy 
kultúra, amely a világi műveltségre helyezi a hangsúlyt, de úgy, 
hogy nem ad helyet Isten Igéjének, voltaképpen a saját 
pusztulásához kovácsol fegyvereket. Az atommaghasadás legújabb 
hasznosítási módjainak kifejlesztése csak egy a sok hasonló 
történelmi példa közül, amelyek mind ezt a tényt bizonyítják. 

Isten Igéje viszont azokat a dolgokat nyilatkoztatja ki az ember 
számára, amelyeket egyedül, pusztán a saját eszével soha nem lenne 
képes felfedezni, vagyis a teremtő és megváltó Isten valóságát, a lét 
valódi célját, az ember belső természetét, eredetét és végcélját. E 
kijelentés fényében az élet teljesen új értelmet kap. Az így 
megvilágosodott elmével az ember saját magát egyetlen átfogó, a 
világmindenséget felölelő terv részének látja. Amint megtalálja a 
helyét ebben az isteni tervben, olyan önbecsülésre és személyes 
kiteljesedésre tesz szert, amely a legmélyebb sóvárgásait is kielégíti. 

Isten Igéjének az elmére gyakorolt hatását (csakúgy, mint a 
testre kifejtett hatását) saját életemben is nagyon valóságosan 



megtapasztaltam. Abban a kiváltságban volt részem, hogy a 
nemzedékem számára Nagy-Britanniában elérhető műveltség 
legmagasabb fokát szerezhettem meg. Ennek betetőzését a 
Cambridge Egyetemen eltöltött hét év jelentette, ahol ókori és 
modern filozófiával foglalkoztam. Mégis mindig kerestem valamit, 
ami igazi értelmet és célt adhatna az életemnek. Tudományos téren 
sikeres voltam, de belül elégedetlen és kielégítetlen maradtam. 

Végül szinte utolsó mentsvárként kezdtem tanulmányozni a 
Bibliát, nem szent iratként, hanem csak mint filozófiai művet. 
Szkeptikus ember voltam, aki egyetlen vallást nem tudott komolyan 
venni. De nem kellett hosszú hónapokig vámom, és még az 
újszövetségig sem jutottam el a tanulmányozásban, amikor Isten 
Igéjének behatolása megadta nekem is a megváltás világosságát: a 
bűnbocsánat bizonyosságát, a belső békességet és az örök élet 
tudatát. Megtaláltam azt, amit mindig is kerestem: az élet igazi 
értelmét és célját. 

Helyénvaló, hogy e fejezet végén visszatérjünk a Zsidókhoz írt 
levél 4,12-re: 

Mert Isten beszéde élő és erőteljes (energikus), és élesebb 
bármely kétélű kardnál, és behatol oda, ahol elválik a lélek a 
szellemtől, az ízületek a csontvelőtől, és megítéli a szív gondolatait 
és szándékait. 

(A King James fordítás alapján) 

Látni fogjuk, hogy ez a kijelentés egyrészt tökéletesen 
alátámasztja, másrészt pontosan összefoglalja azokat a 
következtetéseket, amelyeket Isten Igéjével kapcsolatban levontunk. 
Az ember személyiségének nincs egyetlen olyan része sem, amelybe 
Isten Igéje ne hatolna be. Eléri a szellemet és a lelket, behatol a szív 
és az elme területére, de még fizikai testünk legbelsejébe, az 
ízületekbe és a csontvelőbe is. 

Mindezzel tökéletes összhangban áll az, amit ebben és az előző 
fejezetben láttunk, vagyis hogy Isten Igéje - ha magként bekerül az 
emberi szívbe - örök életet hoz létre; ehhez az új élethez azután 



szellemi táplálékot is nyújt; testünkbe befogadva tökéletes 
egészséget, elménkbe fogadva pedig világosságot és értelmet 

biztosít. 

Isten Igéje győzelmet ad 

A bűn legyőzése 

Mostani témánk - a bűn és a Sátán feletti győzelem - 

bevezetéseképpen térjünk vissza még egyszer a 119. zsoltárhoz, a 
11. vershez: 

Szívembe rejtettem a te beszédedet, hogy ne vétkezzem ellened. 

Az itt rejteni értelemben fordított héber ige pontosabban azt 
jelenti: kincsként elraktározni. Ez a zsoltáros nem olyan értelemben 
rejtette el Isten beszédét, hogy aztán soha senki meg ne találhassa. 
Épp ellenkezőleg: azért raktározta el a legbiztonságosabb helyre, 
ahol legdrágább kincseit tartóba, hogy amikor csak szüksége van rá, 
azonnal elővehesse. 

Az ószövetség összes szereplője közül talán Dávidnak volt a 
legtisztább látása Isten Igéjének hatalmáról és erejéről. A 17. zsoltár 
A versében a következőképpen juttatja kifejezésre Isten beszédének 
megtartó erejét: 

Az emberek cselekedeteivel kapcsolatban a te ajkad igéjével 
tartottam távol magamat a pusztító ösvényeitől. 
(A King James fordítás alapján) 

Ebben a versben az emberek cselekedeteivel, vagyis az emberi 
tevékenységekben és a társadalmi érintkezésben való 
részvételü nkk el kapcsolatban találunk útmutatást. E tevékenységek 
némelyike biztonságos, hasznos és Isten számára elfogadható; 
mások viszont veszélyesek a lélek számára, és a pusztító csapdái 
rejlenek bennük. (A „pusztító" természetesen a Sátán számos igei 
elnevezésének egyike.) 



Hogyan tegyünk különbséget a biztonságos és hasznos, illetve a 
szellemileg veszélyes dolgok között? A válasz: Isten Igéjének 
alkalmazásával. 

Gyakran hallani ilyen kérdéseket: helyes, ha egy keresztény 
táncol; vagy dohányzik; vagy szerencsejátékokat űz? És így tovább. 
A válasz minden ilyen kérdésre az, hogy ezt nem a bevett társadalmi 
szokás és nem is az elfogadott egyházi tradíció alapján kell 
eldönteni, hanem Isten Igéjének alkalmazásával. 

Emlékszem például, hogy egyszer egy afrikai diáklányokból álló 
csoport megkérdezte tőlem mint keresztény igehirdetőtől, hogy van- 
e valami rossz abban, ha eljárnak annak a tanárképző főiskolának a 
táncestjeire, amelynek a hallgatói voltak. Válaszul én nem a saját 
egyéni véleményemet vagy a missziós testület által meghatározott 
rendszabályokat mondtam el, hanem arra kértem őket, hogy 
olvassanak el velem együtt két verset a Bibliából. 

Az első ige a Korinthosziakhoz írt 1. levél 10,31 volt: 

Azért akár esztek, akár isztok, akármit cselekesztek, mindent Isten 
dicsőségére műveljetek. 

A másik ige a Kolosszaiakhoz írt levél 3,17 volt: 

És mindent, amit csak cselekesztek szóval vagy tettel, mindent az úr 
jézusnak nevében cselekedjetek, hálát adván Istennek, az Atyának 
őáltala. 

Rámutattam, hogy ezek az igék két nagy alapelvet tartalmaznak, 
és ezeknek kell meghatározniuk és irányítaniuk a keresztények 
minden cselekedetét. Előszór is mindent Isten dicsőségére kell 
cselekednünk. Másodszor, mindent az úrjézus nevében kell tennünk, 
hálát adva őáltala Istennek. Vagyis minden, amit Isten dicsőségére 
és az úr jézus nevében tudunk tenni, jó és elfogadható; mindaz, amit 
nem tudunk Isten dicsőségére és az Úr Jézus nevében tenni, rossz és 
ártalmas. 



Ezután a diáklányok által feltett konkrét kérdésre 

vonatkoztattam ezeket az elveket. Azt mondtam nekik: „Ha képesek 
vagytok Isten dicsőségére részt venni azokon a táncesteken, s ha 
tánc közben szabadon hálát tudtok adni Istennek az Úr Jézus 
nevében, akkor semmi kivetnivaló sincs e szórakozásban; de ha nem 
tudtok így, ezeket a feltételeket betöltve táncolni, akkor nem helyes 
oda járnotok." 

Felfogásom szerint az én felelősségem az volt, hogy alapvető 
igei elveket adjak ezeknek a fiatal nőknek. Az azután már az ő 
felelősségük volt, és nem az enyém, hogy ezeket az alapelveket saját 
adott helyzetükre alkalmazzák. 

Az orvostudomány legújabb kutatásai igazolják azt a biztos 

módszert, amellyel sok mai keresztény - mint hajdan Dávid - távol 
tudja tartani j-, igát a pusztító ösvényeitől: Isten Igéjét alkalmazva 
döntik el, hogy mire használják a testüket, és mire re. 

Az írás nagyon világosan tanítja, hogy a keresztények testét - 
amelyet Jézus a saját vérén váltott meg a Pusztító, vagyis a Sátán 
uralma alól - a Szent Szellem lakóhelyéül szolgáló templomnak kell 
tekintenünk, amelyet ennek megfelelően tisztán és szent állapotban 
kell tartanunk. A Korinthosziakhoz írt 1. levél 3.16-17-ben azt 
mondja Pál apostol: 

Nem tudjátok-é, hogy ti Isten temploma vagytok, és Isten 
Szelleme lakozik bennetek? Ha valaki Isten templomát megrontja, 
megrontja azt az Isten. Mert Istennek temploma szent, ezek vagytok 
ti. 


Ugyanebben a levélben, a 6,19-20-ban találjuk azt is: 

Avagy nem tudjátok-é, hogy a ti testetek a bennetek lakozó Szent 
Szellem temploma, amelyet Istentől nyertetek; és nem a magatokéi 
vagytok? Mert áron vétettetek meg; dicsőítsétek azért Istent a ti 
testetekben és szellemetekben, amelyek Istenéi. 


Hasonlóképpen a Thesszalonikaiakhoz írt 1. levél 4,3-4-ben is 



azt 


írja 


Pál: 


Mert ez az Isten akaratja, a ti szentté Tételetek..., hogy mindenitek 
szentségben és tisztességben tudja bírni a maga edényét (vagyis a 
földi, fizikai testét). 

Vitathatatlan tény, hogy az idézett és hasonló igék alapján sok 
elkötelezett keresztény mindig is tartózkodott a dohány bármilyen 
formában való élvezésétől. A hitetlenek egészeit a közelmúltig 
gyakran hangoztatták, hogy a keresztényeknek ez a tartózkodása a 
dohányzástól pusztán ostoba, ódivatú hóbort, ami már szinte 
fanatizmus. A modern orvosi kutatás azonban teára a kétség 
leghalványabb lehetőségét is kizárva bebizonyította, hogy a 
dohányzás - különösképpen a cigarettázás - a tüdőrákot közvetlenül 
előidéző okok egyike. 

Ezt az átfogó kutatásokon alapuló eredményt az Egyesült 
Államok és Nagy-Britannia orvosainak testületé egyaránt elismerte. 
Statisztikai adatok bizonyítják, hogy a nyolcvanas évek közepén 
csupán Angliában és Walesben egy év alatt több mint harmincötezer 
férfi és nő halt meg tüdőrákban. Az pedig, hogy a tüdőrák okozta 
halál általában hosszantartó és fájdalmas folyamat, szintén olyan 
tagadhatatlan tény, amelyet az orvostudomány is elismer. 

Ezeknek a tényeknek az ismeretében a keresztényeknek a 
dohányzás szenvedélyét elutasító magatartását többé nem lehet azzal 
elintézni, hogy bolondság vagy fanatizmus. Ha akadnak olyanok, 
akik manapság bolondsággal vádolhatok, akkor azok semmiképpen 
sem a keresztények, hanem az emberiség egy másik csoportja: azok, 
akik rendszeresen tetemes összegeket pazarolnak arra, hogy 
kielégítsék egy olyan szenvedélyüket, amely nagymértékben növeli 
annak az esélyét, hogy a tüdőrák következtében hosszantartó és 
fájdalmas haláltusájuk legyen. És ha e szenvedély áldozatai 
bolondsággal vádolhatok, akkor teljesen indokoltan vádolhatok 
gonoszsággal mindazok, akik - saját gazdagodásuk érdekében, a 
modern hírközlés és a meggyőzés minden eszközét latba vetve - 
szándékosan arra törekszenek, hogy embertársaikat e lealacsonyító 



és pusztító szokás kegyetlen rabságába hajtsák. 

Ilyen megközelítésből szemlélve a dolgokat felteszem a kérdést: 
az elmúlt évszázadok rabszolga-kereskedői, akik embertársaik, 
férfiak és nők testével kalmárkodtak, vajon nagyobb társadalmi vagy 
erkölcsi kár okozásában vétkesek-e, mint azok, akik ma a dohányzás 
szokásának népszerűsítésével akarnak nyereséghez jutni? 

A mértéktelen alkoholfogyasztásra is csaknem ugyanaz 
érvényes, mint amit a dohányzásról mondtunk. 

Közismert, hogy a bibliai intések alapján az őszinte keresztények 
nagy többsége mindig is tartózkodott a káros élvezeteknek ettől a 
fajtájától is. Ezenkívül az is ténykérdés, hogy a mértéktelen 
alkoholfogyasztás sokféle értelmi és testi betegség előidézője, s 
emellett az egyik fő oka napjaink megszaporodott közúti 
baleseteinek is, amelyek nyomában mind több sérülés, halál és gyász 
jár. 

Ezen a területen - ugyanúgy, mint a dohányzás romboló hatása 
esetében - sok millió keresztény tény rengeteg bajtól és 
szerencsétlenségtől menekült meg azáltal, hogy gyakorlati módon 
alkalmazta a Biblia tanításait. Biztos, hogy mindegyikük Isten iránti 
mély hálával ismételheti Dávidnak a 17. zsoltár A versében leírt 
szavait: 

Az emberek cselekedeteivel kapcsolatban a te ajkad igéjével 
tartottam távol magamat a pusztító ösvényeitől. 
(A King James fordítás alapján) 

A Sátán legyőzése 

Isten Igéje ugyanilyen módszerrel nem csupán a bűn felett ad 
győzelmet, hiszen az Ige az az Isten által kijelölt fegyver, amely 
maga a Sátán felett is győzelmet biztosít. Az Efeszosziakhoz írt 
levél 6,17-ben Pál apostol azt parancsolja: 

...felvegyétek... a Szellemnek kardját, amely az Isten beszéde. 


Isten beszéde tehát a keresztény harc nélkülözhetetlen fegyvere. 



Az ebben a fejezetben, vagyis az Efeszosziakhoz írt levél 6. 
részében olvasható felsorolásban a keresztény fegyverzet összes 
többi darabja - az öv, a mellvas, a saru, a pajzs és a sisak - 
elsősorban védelemre szolgál. 

A Szellem kardja, vagyis Isten Igéje az egyetlen támadó fegyver. 

Isten Igéjének alapos ismerete és az Ige megfelelő alkalmazása 
nélkül a kereszténynek nincsen támadó fegyvere, nincs olyan 
eszköze, amellyel valóságos támadást intézhetne a Sátán és a 
sötétség erői ellen, hogy megfutamítsa őket. Emiatt egyáltalán nem 
meglepő, hogy a Sátán a keresztény egyház egész történelmének 
során minden lehetséges eszközt és módszert megragadott, hogy a 
keresztényeket tudatlanságban tartsa Isten Igéjének igazi 
természetét, hatalmát és erejét illetően. 

A keresztény ember számára maga az Úr Jézus Krisztus a 
legfőbb példakép abban is, ahogy fegyverként használta Isten Igéjét 
a Sátán megfutamítására. A Lukács evangéliuma 4,1-13-ban 
elolvashatjuk, hogyan kísértette meg Jézust a Sátán három fontos 
területen, és hogyan védte ki és győzte le Jézus a Sátán valamennyi 
kísértését - mindig ugyanazzal a fegyverrel: Isten írott Igéjével mint 
karddal. Jézus ugyanis mindegyik kísértésre azzal kezdte a feleletet: 
„Meg van írva..." És azután mindig szó szerint idézte a Szentírást. 

Fontos jelentősége van annak, hogy Lukács két különböző 
kifejezést használ, amikor jézusnak a Sátán általi megkísértése 
előzményeit, illetve következményeit írja le. A Lukács evangéliuma 
4,1-ben az áll: 

Jézus pedig Szent Szellemmel telve... viteték a Szellemtől a 
pusztába. 

(Kiemelés - D. P.) 

A kísértések után, a Lukács evangéliuma 4,14-ben viszont azt 
olvassuk: 

Jézus pedig megtér e a Szellemnek erejével Galileába... 

(Kiemelés - D. P.) 



Jézus már a Sátánnal való találkozása előtt telve volt Szent 
Szellemmel. Isten által kijelölt szolgálatát a Szent Szellem erejével 
viszont csak azt követően tudta elkezdeni, hogy szemtől szembe 
megütközött a Sátánnal, és legyőzte Isten beszédének kardjával. 
Különbség van tehát aközött, hogy valaki telve van Szellemmel, 
illetve aközött, hogy képes a Szellem erejével szolgálni. Ahhoz, 
hogy beléphessen szolgálatának második, a Szellem erejében végzett 
szakaszába, először magának Jézusnak is használnia kellett Isten 
Igéjét mint kardot, hogy legyőzze vele a Sátán próbálkozását, 
amellyel el akarta őt téríteni szolgálatának a Szent Szellem erejében 
való betöltésétől. 

Ezt a leckét a mai keresztényeknek is meg kell tanulniuk. Sok 
keresztény, aki igei módon, tökéletesen betöltekezett Szent 
Szellemmel, sajnos nem lép tovább, hogy a Szellem erejében 
szolgálja Istent. Ennek az az oka, hogy nem követik Krisztus 
példáját. Nem tanulják meg úgy forgatni Isten Igéjének a kardját, 
hogy legyőzzék vele a Sátánt, és visszaverjék az ellenállását azzal a 
szolgálatukkal szemben, amelynek az ellátásához Isten betöltötte 
őket a Szellemével. 

A tapasztalat azt mutatja, hogy épp azoknak a keresztényeknek 
van a legnagyobb és legégetőbb szükségük Isten Igéjének a 
tanulmányozására, akik nemrég töltekeztek be Szent Szellemmel. 
Sajnos azonban úgy tűnik, hogy ezek a keresztények sokszor azt 
képzelik: a Szellemmel való betöltekezésük valahogyan majd 
pótolja Isten Igéjének a szorgalmas tanulmányozását és 
alkalmazását. Valójában ennek épp az ellenkezője igaz. 

Egy harcos fegyverzetének egyik darabja sem pótolhatja a 
kardot. Hiába van egy katona egyébként a legalaposabban 
felszerelve: kard nélkül halálos veszélyben forog. Ugyanez érvényes 
a keresztényekre is. Semmilyen más szellemi fegyver vagy élmény 
nem helyettesítheti Isten Igéjének alapos ismeretét, s legyen a 
keresztény bármilyen alaposan is felfegyverkezve minden más téren, 
Isten Igéjének kardja nélkül mindig halálos veszély fenyegeti. 

Az apostoli korban élt keresztények közül sokan egyszerű, 



tanulatlan emberek voltak, mégis nyilvánvalóan követték Uruk 
példáját, s megtanulták ismemi és támadó fegyverként használni 
Isten Igéjét abban a kemény szellemi harcban, amely Krisztusba 
vetett hitük megvallása miatt következett rájuk. János apostol 
például ezt írta idős korában - a János 1. levele 2.14b-bcn - azoknak 
a fiatal keresztényeknek, akik az ő útmutatása alatt nőttek fel: 

írtam néktek ifjak, mert erősek vagytok, és Isten Igéje megmarad 
[lakozik] bennetek, és meggyőztétek [legyőztétek] a gonoszt. 

János apostol három dolgot állapít meg ezekről a fiatalokról. 
Először is azt, hogy erősek; másodszor azt, hogy Isten Igéje bennük 
van; hannadszor pedig azt, hogy legyőzték a gonoszt (vagyis a 
Sátánt). Az első megállapítás okát, magyarázatát a második adja 
meg, a harmadik pedig e kettő eredménye. Ezek a keresztény 
fiatalemberek azért voltak erősek, és azért tudták legyőzni Sátánt, 
mert Isten Igéje bennük lakozott: Isten bennük lakozó Igéje adott 
nekik szellemi erőt. 

Fel kell tennü nk magunknak a kérdést: egyházainkban ma hány 
fiatal keresztényről mondhatjuk el, hogy erősek, és legyőzték az 
ördögöt? Ha viszont netán olyan keresztény fiatalokat látunk, 
akiknek az életében nem nyilvánul meg ez a fajta szellemi erő és 
győzelem, akkor semmi kétségünk sem lehet a magyarázatot 
illetően: hiányzik belőlük Isten Igéje, amely az erőt és a győzelmet 
megvalósíthatná bennük. 

Az ilyen erő és győzelem egyedüli forrása Isten Igéjének alapos 
és maradandó ismerete. Azok a keresztény fiatalok, akikkel nem 
ismertetik meg alaposan Isten Igéjét, soha nem lesznek igazán 
erősek és győztesek. 

Nagyon nagy veszélyt jelent ma a fiatalok szellemi 
képességeinek alábecsülése és az, ha a felnőttek gyermeteg módon 
bánnak velük. Sőt bizonyos irányzatok egyenesen azt a benyomást 
keltik ma a fiatalokban, mintha Isten számukra valami külön 
kereszténységet biztosítana, ahol kevesebb a követelmény, és 
csekélyebbek az elvárások, mint amilyeneket Isten a felnőtte kk el 



szemben támaszt. Salamon éles és nagyon találó megjegyzést tett 
ezzel kapcsolatban a Prédikátor könyve 12.2-ben: 


...mert a gyermekkor és a fiatalság hiábavalóság. 

(A King James fordítás alapján) 

Másképp kifejezve: a gyermekkor és a fiatalság csak múlandó 
külsőségek, amelyek semmiképpen nem változtatnak a minden 
lélekre egyformán érvényes, maradandó szellemi valóságon. 

Catherine Booth-Clibbom, William Booth* lánya, hasonló 
gondolatot fejezett ki, amikor azt mondta: „A lélek dolgaiban 
nincsenek nemek." Azt a mély és maradandó szellemi valóságot, 
amelyen a kereszténység alapul, semmilyen módon nem 

befolyásolja sem a korkülönbség, sem a nemek különbözősége. A 
kereszténység a lélek olyan tulajdonságaira és megnyilvánulásaira 
épül, mint a megtérés, a hit, az engedelmesség, az önfeláldozás és az 
istenfélelem. Mindezek a megtapasztalások és tulajdonságok 
férfiakra és nőkre, fiúkra és lányokra egyaránt vonatkoznak. 

Egyesek szerint a keresztény fiatalok úgy kaphatják meg ezt a 
számukra szükséges alapos bibliai tanítást, hogy bibliai (teológiai) 
főiskolára küldik őket. Ezt a megoldást azonban csak két feltétellel 
szabad elfogadw,. Először is meg kell állapítanunk, hogy jelenleg - 
még a fundamentalista és a teljes evangéliumi főiskolákon is - egyre 
erősebb az az irányzat, hogy mind kevesebb időt fordítanak a 
tényleges bibliatanulmányozásra, viszont egyre több időt szánnak 
más, világi tudományágakra. 


Willaim Booth brit prédikátor, az Üdvhadsereg megalapítója 
(1878). Lánya, Catherine is neves prédikátor volt. Többek között 
arról nevezetes, hogy ő alapította meg az Üdvhadsereg francia 
változatát. 




Pál apostol azt írja a Kolosszaiakhoz írt levél 2,8-bán: 


Meglássátok, hogy senki ne legyen, aki bennetek zsákmányt vet a 
bölcselkedés [filozófia] és üres csalás által, mely emberek rendelése 
[tradíciója] szerint... való. 

A Timotheoszhoz írt 1. levél 6,20-21-ben pedig arra inti 
Timotheoszt: 

0, Timotheosz, őrizd meg, ami rád van bízva (azaz Isten Igéjének 
igazságát), elfordulván a szentségtelen, üres beszédektől és a hamis 
nevű [tévesen annak nevezett] ismeretnek ellenvetéseitől, amellyel 
némelyek kevélykedvén, a hit mellől eltévelyedtek. 

Ezeket az intéseket ma is el kell ismételni. Sokszor megesik, 
hogy egy fiatal elvégez egy modern bibliai (teológiai) főiskolát, és 
mégis úgy távozik onnan, hogy teljesen hiányos ismeretei vannak a 
Biblia tanításairól és azok gyakorlati alkalmazásáról. 

A másik, feltétlenül szükséges megállapítás pedig úgy szól, hogy 
semmiféle - még a legigeibb, legalaposabb - bibliaiskolai tanfolyam 
sem menti fel soha a helyi gyülekezetek pásztorait azon 
kötelezettségük alól, hogy gyülekezetük minden tagjának rendszeres 
és átfogó képzést adjanak Isten Igéjéből. 

Isten újszövetségi tervében a helyi gyülekezet az igei útmutatás 
és tanítás központja, és soha semmilyen más intézmény nem 
bitorolhatja el a helyi gyülekezet feladatkörét. Az apostoloknak és az 
első keresztényeknek sem volt a helyi gyülekezeten kívül más 
intézményük arra, hogy az Igét tanítsák, mégis sikeresebbek voltak 
feladatuk ellátásában, mint a mai egyház. 

Az egyéb intézmények, így például a bibliai főiskolák adhatnak 
ugyan speciális útmutatásokat a helyi gyülekezetekben végzett 
tanítási munka kiegészítéseként, de sohasem vehetik át azok 
szerepét. A helyi gyülekezeteknek ma nem nagyobb szervezettségre, 
jobb programokra vagy több tevékenységre van a legégetőbb 
szükségük, hanem inkább alapos, gyakorlati és rendszeres 



útmutatásra Isten Igéjének alapvető, nagy igazságairól és arról, 
hogyan kell azokat a keresztény élet valamennyi területén 
alkalmazni. 

Krisztus egyháza mint egységes egész csak ezáltal lesz képes 
arra, hogy erővel felemelkedjen, jézus nevében hasznosítsa a 
golgotái győzelmet, és elvégezze azt a feladatot, amellyel Ura és 
Mestere megbízta. 

Ez összhangban van azzal a képpel, amelyet a jelenések könyve 
12,11 fest e korszak végének győzelmes egyházáról: 

És ők (a keresztények) legyőzték azt(a Sátánt) a Bárány véréért 
[vére által] és az ő bizonyságtételüknek beszédéért [beszéde által], 

A győzelem elnyerésének három eszköze tárul itt fel előttünk: a 
vér, a beszéd és a mi bizonyságtételünk. A vér Krisztus kereszten 
elvégzett munkájának jele és pecsétje, és ezáltal mindannak az 
áldásnak, erőnek és győzelemnek is, amit a megváltás tett elérhetővé 
számunkra; a beszéden, vagyis az Igén és csakis az Igén keresztül 
ismerjük és értjük meg mindazt, amit Jézus vére megszerzett 
számunkra. Azáltal pedig, hogy bizonyságot teszünk arról, amit az 
Ige jelent ki a vérről, saját életünkben tesszük valóságossá és 
hathatóssá jézus Krisztusnak a Sátán feletti győzelmét. 

A Sátán felett aratott győzelem isteni programját tanulmányozva 
újra az Ige központi szerepéhez érkeztünk. Az Ige kellő ismerete 
nélkül nem tudjuk megérteni jézus vérének valódi érdemét és erejét, 
és így a keresztény mivoltu nkr ól tett bizonyságtételünkből is 
hiányzik az igazi meggyőző erő és hatalom. Isten az Ige ismeretét és 
az Ige alkalmazásának képességét tette központi jelentőségűvé 
népére vonatkozó egész programja szempontjából. E tudás nélkül az 
egyház ma ugyanolyan helyzetben találja magát, mint Izrael fiai 
Hóseás idejében, akikről a Hóseás könyve 4.6-ban azt mondja az Úr: 


Elvész az én népem, mivelhogy tudomány nélkül való. Mivelhogy te 
megvetetted [elutasítottad] a tudományt, én is megvetlek 
[elutasítalak] téged. 



Arra az egyházra, amely elutasítja Isten Igéjének tudományát, 
bizonyosan magának Istennek az elutasítása és ugyanakkor nagy 
ellenfelének, az ördögnek a pusztítása vár. 

Isten Igéjének tisztító ereje 

Megtisztítás 

Isten Igéjének a hetedik nagy eredménye a megtisztítás és a 
megszentelés. Az erre vonatkozó kulcs ige az Efeszosziakhoz írt 
levél 5,25-27-ben található: 

...Krisztus is szerette az egyházat, és önmagát adta azért, hogy azt 
megszentelje, megtisztítván a víznek feredőjével ez Ige által, hogy 
majd önmaga elébe állítsa dicsőségben az egyházat, úgy, hogy azon 
ne legyen szeplő vagy sömörgözés vagy valami afféle; hanem hogy 
legyen szent és feddhetetlen. 

Ezek a versek számos fontos igazságra hívják fel a figyelmünket. 
Először is arra, hogy a megtisztítás és a megszentelés folyamata 
szorosan összefügg. Másrészt viszont arra, hogy bár szorosan 
kapcsolódnak egymáshoz, e két folyamat mégsem azonos. 

A köztük levő különbséget úgy fogalmazhatjuk meg, hogy ami 
igazán megszentelt, annak szükségszerűen tökéletesen szeplőtlennek 
és tisztának is kell lennie. Ami viszont szeplőtlen és tiszta, az még 
nem szükségszerűen megszentelt is a szó legteljesebb értelmében. 

Vagyis az ember lehet szeplőtlen és tiszta megszenteltség nélkül 
is, de nem lehet megszentelődni szeplőtlenség, illetve tisztaság 
nélkül. így tehát a megtisztítás szerves része a megszentelésnek, de 
nem jelenti annak teljességét. (E tanulmányban később majd 
közelebbről is megvizsgáljuk a megszentelés szó pontos jelentését.) 

Az Efeszosziakhoz írt levél 5. fejezetéhez visszatérve látunk egy 
másik fontos dolgot is. Krisztus egy határozott fo cél érdekében 
váltotta meg az egyházat: „azért, hogy azt megszentelje és 
megtisztítsa". 



Engesztelő halála az egyház egészéért és ezen belül minden 
egyes keresztényért nem is tölti tehát be teljesen a célját mindaddig, 
amíg azok, akik halála által megváltást nyertek, át nem mennek a 
megtisztítás és megszentelés további folyamatán. Pál világosan 
megmondja, hogy csak az ezen a folyamaton átjutott keresztények 
lesznek olyan állapotban, hogy végül menyasszonyként Krisztus 
színe elé állhassanak. Ezt az állapotot pedig úgy jellemzi: dicsőséges 
egyház, amelyen nincs szeplő vagy sömörgözés vagy valami afféle; 
...szent és feddhetetlen. 

A harmadik, figyelmet érdemlő tény ezekben a versekben az, 
hogy a víznek fürdője az Ige által az az eszköz, amelyet Krisztus az 
egyház megtisztítására és megszentelésére használ. Isten Igéje tehát 
a megszentelés és a megtisztítás eszköze; működése ebből a 
szempontból a tiszta vízzel való megmosáshoz hasonlít. 

Krisztus már a kereszten beteljesült engesztelő halála előtt 
biztosította tanítványait arról, hogy hozzájuk intézett szavainak 
megtisztító ereje van, hiszen a János evangéliuma 15.3-ban azt 
mondta: 

Ti már tiszták vagytok ama beszéd által, amelyet szóltam néktek. 

Látjuk tehát, hogy Isten az Igét használja a szellemi megtisztítás 
eszközéül; az Ige működése a tiszta vízzel való megmosáshoz 
hasonlítható. 

Az Igével együtt kell említenü nk a szellemi megtisztítás másik 
jelentős közvetítőjét is, amelyre János apostol az 1. levele 1,7-ben 
utal, ahol azt mondja: 

Ha pedig a világosságban járunk, amint ő maga a világosságban 
van: közösségünk van egymással, és Jézus Krisztusnak, az ő Fiának 
vére megtisztít minket minden bűntől. 


János itt Krisztus vérének megtisztító erejéről beszél, amely 
azért ontatott ki a kereszten, hogy megváltson minket a bűntől. 



Ahhoz, hogy teljes képet kapjunk arról, ahogy Isten a szellemi 
megtisztítást biztosítja, mindig egymás mellé kell állítanunk a 
megtisztításnak ezt a két isteni eszközét: Krisztusnak a kereszten 
kiontott vérét, és a víz fürdőjét az Ige által. Egyik sem végez teljes 
munkát a másik nélkül. Krisztus azért váltott meg bennü nk et a vére 
által, hogy megtisztíthasson és megszentelhessen minket a beszéde 
által. 

A János 1. levele 5,6-ban az apostol a lehető legszorosabb 
összefüggésbe hozza egymással Krisztus e két nagy beavatkozását, 
amikor azt mondja róla: 

Ez az, aki víz és vér által jő vala, jézus, a Krisztus; nemcsak a vízzel, 
hanem a vízzel és a vérrel. És a Szellem az, aki bizonyságot tesz, 
mert a Szellem az igazság. 

János itt azt jelenti ki, hogy jézus Krisztus nem csupán az a nagy 
tanító, aki azért jött, hogy Isten igazságát kifejtse az embereknek, 
hanem ő a nagy megváltó is, aki eljött, hogy vérét ontva megváltsa 
az embereket bűneikből. Mindkét vonatkozásban a Szent Szellem 
az, aki bizonyságot tesz Krisztus művéről: beszédének avagy 
Igéjének igazságáról és tekintélyéről, valamint vérének munkájáról 
és erejéről. 

János tehát arra tanít minket, hogy soha nem szabad 
elválasztanunk egymástól Krisztus művének ezt a két nagy 
alkotórészét. Soha nem szabad elválasztanunk a tanítót a 
megváltótól vagy a megváltót a tanítótól. 

Nem elegendő elfogadni Krisztus tanítását az Ige által anélkül, 
hogy elfogadnánk és meg is tapasztalnánk vérének erejét is, amivel 
megvált és megtisztít minket a bűntől. Azoknak pedig, akik 
megvallják a megváltást Krisztus vére által, ezután tovább kell 
lépniük, és alá kell vetniük magukat az Ige rendszeres, belső tisztító 
munkájának. 

A Biblia számos helyen foglalkozik azokkal az ószövetségi 
áldozati szertartásokkal, amelyek előrevetítették a szoros 
összefüggést Krisztus vérének megtisztító ereje és az Ige általi 



megtisztítás között. A Mózes 2. könyve 30.17-21-ben. Istennek a 
szent sátorra vonatkozó rendelései között például azt olvassuk, hogy 
egy tiszta vízzel teli rézmedencét kellett a rézből készített áldozati 
oltár közelébe helyezni, és azt rendszeresen azzal együtt kellett 
használni: 

Azután stóla az úr Mózesnek, mondván:És csinálj rézmedencét, 
lábát is rézből, mosakodásra; és tedd azt a gyülekezet sátora közé és 
az oltár közé, és tölts bele vizet, hogy Áron és az ő fiai abból mossák 
meg kezeiket és lábaikat. Amikor a gyülekezet sátorába mennek, 
mosakodjanak meg vízben, hogy meg ne haljanak; vagy amikor az 
oltárhoz járulnak, hogy szolgáljanak és tűzáldozatot 
füstölögtessenek az úrnak. Kezeiket is, lábaikat is mossák meg, hogy 
meg ne haljanak. És örökkévaló rendtartásuk lesz ez nékik, néki és 
az ő magvának nemzetségről nemzetségre. 

Ha az Újszövetségre vonatkoztatjuk ezt a képet, akkor azt látjuk, 
hogy a rézoltáron bemutatott áldozat Krisztusnak a kereszten, a 
bűntől való szabadulásért kiontott vérére utal, míg a medencében 
tartott víz a rendszeres szellemi megtisztítást példázza, amelyben 
csak Isten Igéje által részesülhetünk. Mindkét dolog 
elengedhetetlenül szükséges lelkünk örök üdvösségéhez. Ahogy 
Áronnak és a fiainak, úgy nekünk is rendszeresen szükségünk van 
mindkettőnek a jótékony hatására, hogy meg ne haljunk. 

Megszentelés 

Miután foglalkoztunk az Isten Igéje által végzett megtisztítással, 
térjünk rá a megszentelés további folyamatának vizsgálatára. 

Először is nézzük meg röviden, mit jelent a megszentelés szó. A 
szótő a „szent", ami főnév is, és melléknév is lehet, a megszentelés 
pedig azt jelenti: szentté tétel. 

A megszentelésről szóló újszövetségi tanítást tanulmányozva azt 
látjuk, hogy ezzel a témával kapcsolatban öt isteni eszközt említ az 
Ige. Ezek a következők: Isten Szelleme; Isten Igéje; az oltár; Jézus 
vére; s végül a hitünk. 



A megszentelésnek erről az öt eszközéről az alábbi bibliai 
szakaszokban van szó. A Szent Szellem általi megszentelést mind 
Pál, mind Péter említi. A Thesszalonikaiakhoz írt 2. levél 2.13-ban 
Pál így szól a keresztényekhez: 

...kezdettől fog\>a kiválasztott titeket Isten az üdvösségre a Szellem 
szentelésében és az igazság hitében... 

A Péter 1. levél 1,2-ben Péter azt mondja a keresztényekről: 

... ki vannak választva az Atya Isten eleve rendelése szerint, a 
Szellem megszentelésében, engedelmességre és jézus Krisztus 
vérével való meghintésre... 

Tehát Pál és Péter egyaránt említi a Szent Szellem általi 
megszentelést, mint a keresztény megtapasztalás egyik részét. 

Az Isten Igéje általi megszentelést maga Jézus említi, amikor a 
János evangéliuma 17.17-ben így imádkozik az Atyához 
tanítványaiért: 

Szenteld meg őket a te igazságoddal: a te Igéd igazság. 

Láthatjuk tehát, hogy a megszentelés Isten Igéjének igazsága 
által történik. 

Az oltár általi megszentelést szintén jézus említi. A Máté 
evangéliuma 23,19-ben azt mondja a farizeusoknak: 

UBolondok és vakok: mert melyik nagyobb, az ajándék-é vagy az 
oltár, amely szentté teszi az ajándékot? 

Jézus Krisztus itt megerősíti azt, amit már az Ószövetség is 
tanított, vagyis hogy az Istennek felkínált áldozati ajándék szent és 
kiválasztott lesz azáltal, hogy azt Isten oltárára helyezik. Amint látni 
fogjuk, az Újszövetségben mind az ajándék, mind az oltár jellege 



megváltozott, az alapelv azonban továbbra is az maradt, hogy az 
oltár az, amely megszenteli az ajándékot. 

A Jézus vére általi megszentelést a Zsidókhoz írt levél 10,29 
említi. Ebben a szerző a hitehagyott emberről beszél, aki megismerte 
a megváltás minden áldását, és ezután mégis nyíltan és szándékosan 
megtagadta a Megváltót. Egy ilyen emberről szólva kérdezi: 

Gondoljátok meg: mennyivel súlyosabb büntetésre méltónak ítéltetik 
az, aki Isten Fiát megtapodja, és a szövetségnek vérét, mellyel 
megszenteltetett, tisztátalannak tartja, és a kegyelemnek Szellemét 
bántalmazza? 

Ez az ige megmutatja, hogy az igazi hívőt, aki megmarad a 
hitben, az általa elfogadott új szövetség vére, vagyis Jézus saját vére 
szenteli meg. 

A hit általi megszentelést ismét csak magajézus Krisztus említi, 
amint azt Pál apostol idézi az Apostolok cselekedetei 26,18-ban. Pál 
itt arról a Krisztustól kapott megbízatásáról beszél, hogy hirdesse az 
evangéliumot a pogányoknak: 

Hogy megnyissad szemeiket, hogy setétségből világosságra és a 
Sátánnak hatalmából Istenhez térjenek, hogy bűneiknek bocsánatát 
és a megszenteltettek között osztályrészt nyerjenek az énbennem való 
hit által. 

Ebből tehát azt látjuk, hogy a megszentelés a Jézus Krisztusban 
való hit által történik. 

Ezeket az igéket összefoglalva az alábbi következtetésre jutunk: 
a megszentelés az Újszövetség szerint öt fö módon avagy eszközzel 
történik: a Szent Szellem által, Isten Igéjének igazsága által, az 
áldozati oltár által, jézus Krisztus vére által és a Krisztusba vetett hit 
által. 

Ezt a folyamatot a következőképpen lehet röviden vázolni: a 
megszentelés munkáját maga a Szent Szellem kezdeményezi minden 
olyan ember szívében és elméjében, akit Isten kiválasztott az ő örök 



céljaira. Amikor a szív és az elme befogadja Isten Igéjét, annak 
igazsága által maga a Szent Szellem szól hozzánk, és kijelentést ad 
az áldozati oltárról; elválasztja a hívőt mindentől, ami távol akarja 
tartani Istentől, és vonzást gyakorol rá, hogy engedelmességben és 
odaszánással helyezze magát erre az oltárra. Ott azután a hívő 
megszentelődik és elkülönül Isten számára, mind az oltárral való 
érintkezés, mind pedig az oltárra kiöntött vér megtisztító és 
megszentelő ereje által. 

Azt azonban, hogy a megszentelés e négy hatalmas eszköze - a 
Szent Szellem, az Ige, az oltár és a vér - közül melyik milyen 
mértékben végzi a megszentelést az egyes hívőben, a folyamatban 
részt vevő ötödik tényező, a hívő egyéni hite határozza meg. Isten a 
megszentelés munkájában sem sérti meg azt az egyedülálló törvényt, 
a hit törvényét, amely kegyelmének minden cselekedetét irányítja a 
hívőkben. Ezt a törvényt a Máté evangéliuma 8.13-ban találjuk: 

...legyen néked a te hited szerint. 

Vizsgáljuk meg most egy kicsit közelebbről Isten Igéjének 
szerepét a megszentelésnek ebben a folyamatában. 

Először is tudnunk kell, hogy a megszentelésnek két oldala van, 
egy negatív és egy pozitív. A negatívnak az a lényege, hogy Isten az 
embert elválasztja a bűntől, a világtól és mindentől, ami tisztátalan 
és szeplős. A pozitív oldal pedig az, hogy az ember magának 
Istennek a szent tennészetéből részesül. 

Sok prédikációra jellemző - akár erről, akár más, ehhez 
kapcsolódó témáról van szó -, hogy túlságosan előtérbe helyezik a 
megszentelés negatív részét, mégpedig a pozitív rovására. A 
keresztények gyakran hajlamosak sokkal többet beszélni az Isten 
Igéjében szereplő tiltásokról, mint a buzdításokról. Például az 
Efeszosziakhoz írt levél 5.18-ból rendszerint so kk al jobban 
hangsúlyozzuk a negatív részt: „meg ne részegedj etek bortól", mint 
a pozitívat: „teljesedjetek be Szent Szellemmel". Ez azonban Isten 
Igéjének pontatlan és nem kielégítő tolmácsolása. 

A szentséggel kapcsolatban az Ige világosan megmondja, hogy 



az sokkal több, mint egyszerű negatív viszonyulás, vagyis nem 
pusztán a bűntől és a tisztátalanságtól való tartózkodást jelent. 
Például a Zsidókhoz írt levél 12,10-böl megtudjuk, hogy Isten, a 
mennyei Atyánk azért fényit meg minket gyermekeit a javunkra, 
hogy szentségében részesüljünk. Péter 1. levelében, az 1.15- 16-ban 
azután ugyancsak azt olvassuk: 

Hanem amiképpen szent az, aki elhívott titeket, ti is szentek legyetek 
teljes életetekben, mert meg van írva: Szentek legyetek, mert én szent 
vagyok. 

Látjuk, hogy a szentség Isten örök és változhatatlan 
természetének része. Isten szent volt már azelőtt is, hogy a bűn 
bejött volna a világba, és szent marad akkor is, amikor a bűn majd 
ismét örökre eltűnik. Nekünk, Isten népének, részesülnünk kell az ő 
örök természetének ebből a részéből. A bűntől való elszakadás - 
éppúgy, mint a bűntől való megtisztulás - része ennek a 
folyamatnak, de nem maga a teljes folyamat. A végső pozitív 
eredmény, amelyet Isten el kíván érni bennünk, mind a 
megtisztulást, mind a bűntől való elszakadást túlhaladja. 

Isten Igéjének a megszentelés negatív és pozitív vonatkozásában 
egyaránt megvan a maga feladata. A negatívat Pál említi a 
Rómaiakhoz írt levél 12,1-2-ben. ahol azt mondja: 

Kérlek azért titeket atyámfiai Istennek irgalmasságára, hogy 
szánjátok oda a ti testeiteket élő, szent és Istennek kedves áldozatul, 
mint a ti okos [isten]tiszteleteteket. És ne szabjátok magatokat [ne 
idomuljatok, alkalmazkodjatok] e világhoz, hanem változzatok el a ti 
elméteknek megújulása által, hogy megvizsgáljátok 
[megvizsgálhassátok], mi Istennek jó, kedves és tökéletes akarata. 

A Pál által itt leírt folyamatnak négy egymást követő szakasza 
van: 

Az első szakasz testünk odaszánása élő áldozatként Isten oltárára. 
Amint már láttuk, az oltár megszenteli, amit ráhelyeznek. 



A második szakasz az, hogy ne a világhoz alkalmazkodjunk; 
vagyis különüljünk el annak bűnétől és hiábavalóságától. 

A harmadik szakasz az elváltozás elménk megújítása által; 
vagyis az, hogy megtanulunk teljesen új fogalmak és új értékrend 
szerint gondolkodni. 

A negyedik szakasz az, hogy megismerjük Istennek személyesen 
a saját életünkre vonatkozó akaratát. Isten azonban csak a megújult 
elmének jelenti ki akaratát. A régi, testi módon gondolkodó, meg 
nem újult elme soha nem ismerheti meg és nem is értheti meg Isten 
tökéletes akaratát. 

Pontosan ezen a téren, az elme megújulásában érezhető Isten 
Igéjének a befolyása. Ahogy olvassuk és tanulmányozzuk Isten 
Igéjét, s ahogy elmélkedü nk róla, a Biblia megváltoztatja az egész 
gondolkodásmódunkat. Egyrészt belülről mos meg minket a maga 
tisztító erejével, másrészt el is választ bennü nk et mindattól, ami 
tisztátalan és istentelen. Megtanulunk úgy gondolkozni a dolgokról, 
úgy minősíteni és értékelni őket, ahogyan Isten maga gondolkozik 
róluk. 

Amint megtanulunk másként gondolkodni, szükségképpen 
másként is cselekszü nk . Külső életü nk belső 
gondolkodásmódunkkal együtt, azzal összhangban újul és változik 
meg. Többé nem a világhoz idomulunk, mert már nem úgy 
gondolkodunk, mint a világ. Elménk megújulásával magunk is 
megváltozunk. 

Az azonban, hogy nem igazodunk a világhoz, még csak a 
negatív oldala a dolognak. Ez önmagában még nem egy pozitív cél. 
Ha nem a világhoz kell igazodnunk, akkor hát mihez? Pál világosan 
megadja a választ a Rómaiakhoz írt levél 8,29-ben: 

Mert akiket (Isten) eleve ismert, eleve el is rendelte, hogy azok az ő 
Fia ábrázatához hasonlatosak legyenek, hogy ő legyen elsőszülött 
sok atyafi között. 

Ez a megszentelés igazi, pozitív célja: el kell változnunk 
Krisztus hasonlatosságára, vagyis hozzá hasonlóvá kell válnunk. 



Nem elég az, hogy nem igazodunk a világhoz, hogy nem azt 
gondoljuk, szóljuk és tesszük, amit a világ. Ez csak a negatív oldal. 
Mindezek helyett Krisztushoz kell igazodnunk, és úgy kell 
gondolkoznunk, beszélnünk és cselekednünk, ahogy maga Krisztus 
tenné. 

A Kolosszaiakhoz írt levél 2,20-22-ben Pálleírja a kizárólag tiltó 
típusú szentséget, és azt mint helytelent utasítja el: 

Ha meghalván a Krisztussal, megszabadultatok e világ elemi 
tanításaitól, miért terheltetitek magatokat, mintha e világban élők 
volnátok, efféle rendelésekkel: ne fogd meg, meg se kóstold, még 
csak ne is illesd (amik mind a velük való élés által elfogyasztásra 
vannak rendelve) 

Az igazi megszentelés so kk al többet ad ennél a sivár, 
törvénykező, negatív magatartásnál: pozitív hasonulás Krisztus 
arcához, pozitív részesülés Isten szentségéből. 

A megszentelődésnek ezt a pozitív oldalát ésbenne Isten 
Igéjének a szerepét Péter apostol a 2. levele 1,3-4-ben foglalta 
csodálatosan össze, ahol azt mondja: 

... az ő isteni ereje mindennel megajándékozott minket, ami az életre 
és kegyességre [istenfélelemre] való, annak megismerése által, aki 
minket a saját dicsőségével és hatalmával elhívott; amelyek által 
igen nagy és becses ígéretekkel ajándékozott meg bennünket; hogy 
azok által isteni természet részeseivé legyetek, kikerülvén a 
romlottságot, amely a kívánságban van e világon. 

E versekből foként három megállapításra kell felfigyelnünk. 

Először: Isten ereje már mindennel ellátott minket, amire 
szükségünk van az élethez és a kegyességhez. A megajándékozás 
már megtörtént. Nem kell kérnü nk Istent, hogy adjon többet annál, 
hiszen már mindent odaadott. Annyit kell tennü nk csupán, hogy 
megnyitjuk magunkat, és elfogadjuk, amivel Isten megajándékozott! 

Másodszor: Isten ezt a teljes ellátást az Igéjében található igen 



nagy és becses ígéretei által biztosította. Isten ígéretei már 
magukban hordozzák mindazt, amire valaha is szükségünk lehet az 
élethez és az istenfélelemhez. A mi dolgunk csak az, hogy cselekvő, 
személyes hittel magunkévá tegyük és alkalmazzuk ezeket az 
ígéreteket. 

Harmadszor: Isten ígéreteinek felhasználása és alkalmazása 
kétféle, vagyis igenlő és elutasító eredményekkel fog járni. Az 
elutasító eredmény az, hogy elkerüljük a romlottságot, amely a 
kívánságban van e világban, az igenlő eredmény pedig az, hogy 
isteni tennészet részeseivé lettünk. Itt van tehát a megszentelés teljes 
folyamata, amelyről beszéltü nk : mind az elutasító rész, a világ 
romlottságának elkerülése, mind pedig az igenlő rész, a részesülés 
az isteni tennészetből, Isten szentségéből. 

A legfontosabb dolog, amelyet észre kell vennünk, hogy mindkét 
oldal - az elutasító is, és az igenlő is - Isten Igéjének ígéretei által 
adatott meg nekü nk . Amilyen mértékben magunkévá tesszük és 
használjuk Isten Igéjének ígéreteit, úgy tapasztaljuk meg a valódi, 
igei megszentelődést is. 

Az Ószövetségben azt olvassuk, hogy Jákob egyszer egy létráról 
álmodott, amely a földtől az égig ért. A keresztény ember számára 
Isten Igéje ez a létra: lába a földön áll, de a vége eléri a mennyet, 
Isten létezési szintjét. A létrának minden egyes lépcsőfoka egy-egy 
ígéret. Ahogy megragadjuk hitünk kezével és lábával Isten Igéjének 
ígéreteit, úgy emelkedünk ki általuk ebből a földi világból, és jutunk 
egyre közelebb a mennyei birodalomhoz. Ha hittel megragadjuk 
őket, Isten Igéjének minden egyes ígérete egyre magasabbra emel, 
egyre jobban eltávolít a föld romlottságától, és mind nagyobb 
mértékben részesülünk magának Istennek a természetéből. 

A megszentelődés hit által történik. Ez a hit azonban nem csupán 
negatív, és semmiképpen nem passzív. A valóban megszentelő hit 
lényege az, hogy folyamatosan és cselekvő hozóállással elsajátítjuk 
és használjuk Isten Igéjének ígéreteit. Jézus ezért imádkozott így az 
Atyához: 



Szenteld meg őket a te igazságoddal: a te Igéd igazság. 

Isten Igéjének leleplező hatásai 

Az előző négy fejezetben hét olyan konkrét gyakorlati hatást 
vizsgáltunk meg, amelyeket Isten Igéje fejt ki bennünk, ha hittel és 
engedelmességgel fogadjuk és alkalmazzuk tanításait. Ezek a 
következők: 1. hit; 2. újjászületés; 3. teljes szellemi táplálás; 4. 
egész testünk számára gyógyulás és egészség; 5. az elme 
megvilágosodása és értelem; 6. győzelem a bűn és a Sátán felett; 7. 
megtisztulás és megszentelődés. 

Most két további módját fogjuk megvizsgálni annak, ahogy Isten 
Igéje munkálkodik a hívőben. 

Tükrünk 

Az első az, hogy Isten a szellemi kijelentés tükrét tartja elénk. 
Az Igének ezt a munkáját a Jakab levele 1.23-25 írja le. Az előző két 
versben Jakab már figyelmeztetett minket: két fő feltétele van annak, 
hogy Isten Igéje elvégezze hennü nk a kellő munkát. Először is 
szelídséggel kell fogadnunk, vagyis a szív és az elme megfelelő 
magatartásával. Másrészt pedig fontos, hogy az Igének megtartói is 
legyünk, ne csak hallgatói, vagyis a mindennapi élet gyakorlatában 
is azonnal el kell kezdenünk az Ige alkalmazását. 

Jakab int bennünket, hogy ha ezt nem teszszük meg, becsapjuk 
magunkat: kereszténynek, tanítványnak, Bibliát ismerő embernek 
hisszük magunkat, de a gyakorlatban nem fogjuk tapasztalni azokat 
az áldásokat és sikereket, amelyekről a Biblia beszél. Ezt talán úgy 
foglalhatnánk össze, hogy Isten Igéje azokban működik gyakorlati 
módon, akik gyakorlati módon alkalmazzák. 

Az intést követően Jakab így folytatja: 

Mert ha valaki hallgatója az Igének, és nem megtartója, az ilyen 
hasonlatos ahhoz az emberhez, aki tükörben nézi az ő természet 
szerinti ábrázatát. Mert megnézte magát, és elment, és azonnal 
elfelejtette, milyen volt [hogy milyen ember őj. De aki belenéz a 



szabadság tökéletes törvényébe, és megmarad amellett, az nem 
feledékeny hallgató, sőt cselekedet követője lévén, az boldog lesz az 
ő cselekedetében. 

Ebben a szakaszban tehát Jakab tükörhöz hasonlítja Isten 
Igéjének működését. Az egyetlen különbség az, hogy a szokásos 
fizikai tükör csak azt mutatja meg nekünk, amit Jakab „tennészet 
szerinti ábrázatnak" hív, vagyis testi arcvonásainkat és külső 
megjelenésünket. Ezzel szemben Isten Igéjének tükre, ahogy 
belenézünk, nem a külső, testi vonásainkat mutatja meg, hanem 
belső, szellemi természetü nk et és állapotunkat. Megmutatja 
mindazokat a dolgokat önmagunkról, amelyeket tennészetes tükör 
vagy pusztán emberi bölcsesség nem tárhat fel. Olyan dolgokra 
mutat rá, amelyeket másképp, más eszközzel sohasem tudhatnánk 
meg. 

Valaki ezt így foglalta össze: „Jegyezd meg, hogy miközben a 
Bibliát olvasod, a Biblia is olvas téged." 

Sok év elteltével is jól emlékszem arra, amikor - életemben 
először - én magam is nyilvánvaló és eleven módon meggyőződtem 
ennek az állításnak az igazáról. Eleinte kétkedve és hitetlenül 
kezdtem hozzá a Biblia tanulmányozásához, a filozófiahallgatóból 
lett filozófiatanár hozzáállásával. Úgy közelítettem a Bibliához, 
mintha az csak egy lenne a világ megannyi filozófiai rendszere 
közül. De ahogy folytattam a tanulmányozását, ráébredtem, hogy 
bár nem akarom, mégis különös és mélyreható változások zajlanak 
le bennem. Intellektuális felsőbbrendűségem, önbizalmam és 
önelégültségem kezdett összeomlani. 

Addig annak az ókori görög filozófusnak a nézetét tettem 
magamévá, aki azt mondta: 

„Minden dolog mércéje az ember." Úgy véltem, hogy saját 
intellektuális és kritikai képességeim segítségével bánnilyen 
bölcseleti könyvet vagy rendszert meg tudok ítélni, ha felkelti az 
érdeklődésemet. Legnagyobb meglepetésemre azonban ezúttal, 
ahogy a Bibliát tanulmányoztam (bár nem értettem teljesen), azt 



kezdtem észrevenni, hogy nem én mérek, hanem engem mérnek, 
mégpedig egy olyan mértékkel, amely nem az enyém, de nem is egy 
másik emberé. Ahogy Belsazárral történt a lakoma közben, az én 
vonakodó szemem előtt is feltűntek ezek a szavak: megmérettél, és 
könnyűnek találtattál. 

Anélkül, hogy külső körülményeim különösebben megváltoztak 
volna, belső nyugtalanság és elégedetlenség vett rajtam erőt. A 
különféle kedvtelések és elfoglaltságok, amelyek azelőtt vonzottak 
és lekötöttek, többé már nem szórakoztattak és nem érdekeltek. 
Egyre jobban tudatára ébredtem valamilyen alapvető belső 
szükségletemnek, amelyet sem megmagyarázni, sem kielégíteni nem 
tudtam. Nem értettem világosan, de Isten az Ige tükrében 
megmutatta nekem az igazságot saját belső szükségemmel és 
ürességemmel kapcsolatban. 

Jó néhány hónap elteltével a bennem meglévő hiánynak ez a 
lelepleződése arra indított, hogy szellemi vakságom és 
tudatlanságom ellenére elkezdjem alázatosan és őszintén keresni 
Istent. Amikor így rátaláltam, felfedeztem, hogy Isten, aki írott Igéje 
által ráébresztett a szükségeimre, teljességgel ki is tudja elégíteni 
azokat élő Igéjének, az Úrjézus Krisztusnak a személyén keresztül. 

Igen, az Ige valóban a lélek tükre. De mint egyéb 
vonatkozásokban, itt is nagyrészt attól függ a bennü nk létrehozott 
eredmény, hogy mi hogyan viszonyulunk hozzá. 

Amikor belenézünk egy közönséges tükörbe, ezt rendszerint 
azzal a szándé kk al tesszük, hogy aszerint cselekedjünk, amit a tükör 
megmutat nekü nk . Ha azt látjuk, hogy a hajunk rendezetlen, 
megfésülködünk. Ha azt látjuk, hogy piszkos az arcunk, 
megmosakszunk. Ha a ruhánk nincs rendben, megigazítjuk. Ha 
pedig valami fertőzés jelét látjuk, a megfelelő kezelés érdekében 
orvoshoz fordulunk. 

Ahhoz, hogy elnyerhessük Isten Igéjének mint tükörnek az 
áldásait, ugyanígy kell viszonyulnunk hozzá. Ha ez a tükör szellemi 
tisztátalanságot mutat, késedelem nélkül keresnü nk kell a 
megtisztítást, amit Jézus vére tud elvégezni az életünkben. Ha a 
tükör valamiféle szellemi fertőzést mutat, lelkünk Nagy Orvosához 



kell fordulnunk, aki megbocsátja minden bűnünket, meggyógyítja 
minden betegségünket. 

Csak akkor fogjuk tudni elnyerni a megbocsátást, a megtisztítást, 
a gyógyulást és az összes többi áldást, amelyeket Isten készített 
számunkra, ha gyakorlati módon és késedelem nélkül cselekszünk, 
annak alapján, amit Isten Igéje megmutatott. 

Ez az a pont, ahol sok embernek nem sikerül megfelelő módon 
használnia Isten tükrét, ami szellemileg és az örökkévalóság 
szempontjából egyaránt óriási veszteséget jelent nekik. Isten 
Igéjének hallása vagy olvasása és Isten Szellemének működése által 
meggyőződhetnek arról, hogy mely dolgok tisztátalanok, ártalmasak 
és Istennek nem tetszőek a szívükben és az életükben. Vagyis Isten 
Igéjének tükrébe nézve pont úgy látják saját szellemi állapotukat, 
ahogyan Isten. 

Azonnali reagálásuk a bánat és a bűntudat. Rájönnek, milyen 
szükségben és veszélyben vannak. Még az is előfordul, hogy egy 
gyülekezetben előremennek, imádkoznak és könnyeznek. Ennél 
tovább azonban nem jutnak. Nem történik valódi, hatékony változás 
az életvitelükben. Másnapra az élmény fakulni kezd, s ők rövidesen 
visszatérnek a régi kerékvágásba. 

Az ilyen személy azonnal elfelejtette, hogy milyen ember ő. 
Többé nem jutnak eszébe azok a kellemetlen igazságok, amelyeket 
Isten tükre oly tisztán és hűen megmutatott neki. Rendületlenül és 
önelégülten járja továbbra is azt az utat, amely egyre messzebb és 
messzebb viszi őt Istentől. 

Isten Igéjének tükre azonban nemcsak a kellemetlen, hanem a 
kellemes dolgokat is megmutatja. Nemcsak azt tudja elénk tárni, 
hogy kik és mik vagyunk a magunk bukott állapotában Krisztus 
nélkül, hanem azt is, hogy kivé és mivé lehetü nk a Jézus Krisztusba 
vetett hit által. Nem csupán a saját igazságunk szennyes rongyait 
láthatjuk benne, hanem az üdvösség makulátlan köntösét és a 
megigazulás fénylő palástját is, amelyeket a Jézus Krisztusba vetett 
hit által kaphatunk meg. Nemcsak a Krisztus nélküli ó ember 
romlottságát és tökéletlenségét tudja megmutatni, hanem az új 



ember szentségét és tökéletességét is Krisztusban. 

Ha a kijelentés hatására, amikor Isten tükre első alkalommal 
leplezi le előttünk saját bűneink és tisztátalanságunk valóságát, 
azonnal cselekszünk, vagyis megtérünk, hiszünk és 
engedelmeskedünk az evangéliumnak, akkor a tükörbe ismét 
belenézve már nem a régi, bűnös természetünket látjuk, hanem 
meglátjuk magunkat úgy, ahogy Isten most lát bennü nk et 
Krisztusban: bűneink meg vannak bocsátva, megtisztultunk, 
megigazultunk, új teremtmények lettünk. Akk or értjük meg, hogy 
csoda történt. 

A hű tükör már nem bűneinket vagy hibáinkat mutatja, hanem 
megmutatja nekü nk a Korinthosziakhoz írt 2. levél 5.17-18-ban 
található igazságot: 

Azért ha valaki Krisztusban van, új teremtés az; a régiek 
elmúltak, ímé újjá lett minden. Mindez pedig Istentől van, aki minket 
magával megbékélt etett Jézus Krisztus által... 

Nemcsak annyi történt tehát, hogy a régiek elmúltak, és minden 
újjá lett, hanem „mindez Istentől van". Más szóval: Isten maga vállal 
felelősséget a Krisztusban való újjáteremtés minden részletéért és 
sajátosságáért, amint azt itt, a tükörben kijelenti. Ez a folyamat nem 
emberi módszerekkel és nem is emberi tettekből valósul meg: az 
egész magától Istentől van. 

Valamivel később, ugyanennek a résznek a 2_F versében Pál 
ismét azt mondja: 

Mert [Isten] azt (azaz Krisztust), aki bűnt nem ismert, bűnné tette 
értünk, hogy mi Isten igazsága legyünk őbenne. 

Figyeljük meg ennek a cserének a tökéletességét! Krisztus bűnné 
lett a mi bűnösségünk által, hogy mi viszont megigazulhassunk Isten 
igazságossága által. 

Milyen Isten igazságossága? Feddhetetlen és makulátlan 
igazságosság, olyan igazságosság, amely soha nem ismerte a bűnt. 



Krisztusban ez az igazság tulajdoníttatik nekü nk ! Sokáig és őszintén 
rá kell csodálkoznu nk erre Isten tükrében ahhoz, hogy úgy lássuk 
benne magunkat, ahogyan Isten lát bennünket. 

Ugyanezt a kijelentést találjuk az Ószövetségben is, az Énekek 
éneke 4,7-ben, ahol Krisztus, a vőlegény szól menyasszonyához, az 
egyházhoz, és ezt mondja: 

Mindenestől szép vagy, én mátkám, és semmi szeplő nincs benned! 

A makulátlan tükör itt azt a makulátlan igazságot mutatja meg, 
amely Krisztusban a miénk. 

A Korinthosziakhoz írt 2. levél 3,18-ban Pál hangsúlyozza, hogy 
a keresztényeknek állandóan Isten Igéjének tükrébe kell nézniük. 
Ezt mondja: 

Mi pedig az Úrnak dicsőségét mindnyájan [mint tükörben] fedetlen 
arccal szemlélvén, ugyanazon ábrázatra elváltozunk, dicsőségről 
dicsőségre, úgy, mint az Úrnak Szellemétől. 

Jakabhoz hasonlóan Pál is Isten Igéjének tükrére utal itt. Arra 
tanít, hogy ez a tükör nekünk, akik hiszünk, nem a bűneinket mutatja 
meg, amelyek Krisztusban már el vannak törölve, hogy soha többé 
ne essék róluk említés, hanem e bűnök helyett az Úr dicsőségét 
látjuk, amelyből ő hit által nekünk is részt akar adni. 

Pál azt hangsúlyozza, hogy Isten Szelleme azalatt tud 
munkálkodni bennünk és elváltoztatni minket a tükörben látott 
dicsőség hasonlatosságára, miközben mi a tükörben az úr dicsőségét 
szemléljük. 

Annyi más igei példához hasonlóan itt is azt látjuk, hogy Isten 
rendelése szerint Szelleme és Igéje mindig harmonikusan 
együttműködik. Miközben Isten Igéjének tükrébe nézünk, működik 
bennünk a Szent Szellem, és átváltoztat minket annak 
hasonlatosságára, amit a tükör megmutat. Ha viszont elmulasztjuk, 
hogy az Ige tükrébe nézzünk, a Szellem nem fog tovább működni 
bennünk. 



A Korinthosziakhoz írt 2. levél 4,17-18-ban Pál ugyanerre a 
témára tér vissza: 

Mert a mi pillanatnyi könnyű szenvedésünk igen-igen nagy örök 
dicsőséget szerez nékünk, mivelhogy [miközben] nem a láthatókra 
nézünk, hanem a láthatatlanokra; mert a láthatók ideig valók, a 
láthatatlanok pedig örökkévalók. 

Ebben a részben Pál arra tanít, hogy az átmeneti szenvedések 
kitartó és győztes elviselése nagy és örökkévaló dicsőséget 
eredményezhet bennünk hívőkben, de ehhez hozzáteszi ugyanazt a 
feltételt, mint az előző fejezetben, vagyis ez a szellemi dicsőség csak 
akkor tud hatékonyan kibontakozni bennünk, ha közben „nem a 
láthatókra nézünk, hanem a láthatatlanokra". Azaz nem az 
ideiglenes, hanem az örökkévaló dolgokra. 

Ha levesszük tekintetünket az örökkévaló dolgokról, 
szenvedéseink nem hozzák létre bennü nk ezeket a jótékony 
hatásokat. Az örökkévaló dolgokat pedig Isten Igéjének tükrében 
vehetjük észre. Ennélfogva ez az a tükör, amelybe kitartóan bele kell 
néznünk. 

A Zsidókhoz írt levél 11.27-ben arról olvashatunk, hogyan 
menekült el Mózes Egyiptomból, és hogyan viselt el negyvenévi 
száműzetést a pusztában: 

Hit által hagyta el Egyiptomot, és nem félta király haragjától, mert 
kitartott, mivel látta őt, aki láthatatlan. 
(A King James fordítás alapján) 

Figyeljük meg Mózes erejének forrását, amellyel el tudta viselni 
a szenvedéseket: „kitartott, mivel látta őt, aki láthatatlan". Az 
örökkévaló, láthatatlan Istenről, népének a megváltójáról való látás 
volt az, ami Mózesnek hitet és bátorságot adott, hogy erőt vegyen 
minden szenvedésen, és győzzön. Ugyanez a látás ma is ugyanilyen 
hitet és bátorságot tud adni nekünk is. Hol tatáljuk meg ezt a 
folytonos látást Istenről mindennapi szükségeinkben és 



próbatételeinkben? Abban a csodálatos szellemi tükörben, amelyet 
Isten éppen erre a célra adott nekü nk : Igéjének tükrében. Az emberi 
természetet átformáló kegyelem és a győztes élet titka egyaránt 
ebben rejlik: Isten tükrének használatában. Ha megfelelő módon 
használjuk a tükröt, Isten Szelleme közben megváltoztat, és 
győzelemre vezet. 

Rí ránk 

Végezetül: Isten Igéje a bíránk is. Az egész Biblia hangsúlyozza, 
hogy a bírói hivatal kizárólagos, örök jogon magáé Istené. Ez a téma 
az egész Ószövetségen végigvonul. Például a Mózes 1. könyve 


18.25-ben Ábrahám 

azt 

mondja 

az 

Úrnak: 

Avagy az egész föld 

bírája 

nem szolgáltatna-é 

igazságot? 

A Bírák könyve 

11.27-ben Jefte 

is 

így szólt: 

Az Úr, a 

bíró, 

tegyen 

ma 

ítéletet... 

Az 58. zsoltár 

12, 

versében 

azt 

olvassuk: 


...bizony van ítélő Isten e földön! 

Majd az Ézsaiás könyve 33.22-ben: 

Mert az úr a mi bíránk... 


Ha áttérünk az újszövetségre, még teljesebb kijelentést kapunk 
Isten ítéletének indítékairól és módszereiről. A János evangéliuma 
3.17-ben a következő kijelentést találjuk: 

Mert nem azért küldte Isten az ő Fiáta világra, hogy kárhoztassa a 
világot, hanem hogy megtartassák a világ általa. 

A Péter 2. levele 3.9-ben ugyancsak azt olvassuk: 



Nem késik el az ígérettel az Úr, mint némelyek késedelemnek tartják; 
hanem hosszan tűr érettünk, nem akarván, hogy némelyek 
elvesszenek, hanem hogy mindenki megtérésre jusson. 

Ezek az igék - sok hasonlóval együtt - megmutatják: Isten 
örömét leli abban, hogy kegyelmet és megváltást adjon, de 
vonakodik attól, hogy haraggal és ítélettel sújtson le. 

Istennek ez a tartózkodása attól, hogy végrehajtsa az ítéletet, 
abban is kifejezésre jut, ahogyan végül - az Újszövetség kijelentése 
szerint - mégis meg fog történni az isteni ítélet. Első fokon, 
kizárólagos, örök jog alapján Isten, az Atya kezében van az ítélet. A 
Péter 1. levele 1.17-ben az apostol úgy beszél róla, mint Atyáról, 
"aki személyválogatós nélkül ítél, kinek-kinek cselekedete szerint". 

Egyértelmű megállapítás tehát, hogy minden embert Istennek, az 
Atyának van joga megítélni. János evangéliumának 5. fejezetében 
azonban Krisztus kijelenti, hogy az Atya szuverén bölcsességében 
úgy határozott, hogy az ítéletet teljes egészében átadja a Fiúnak. A 
János evangéliuma 5.22-23-ban Jézus azt mondja: 

Mert az Atya nem ítél senkit, hanem az ítéletet egészen a Fiúnak 
adta, hogy mindenki úgy tisztelje a Fiút, miként tisztelik az Atyát... 

Ugyanennek a fejezetnek a 26. és 27. versében Krisztus újra 
kijelenti: 

Mert amiként az Atyának élete van önmagában, akként adta a 
Fiúnak is, hogy élete legyen önmagában: és hatalmat ada néki az 
ítélettételre is, mivelhogy embernek fia.# 

Látjuk tehát, hogy az Atya átadta az ítéletet a Fiúnak. 

A fenti versekben két okát is látjuk ennek. 

Az első az, hogy a bírói joggal együtt jár a bírót megillető 
tisztelet is, így tehát minden embernek ugyanolyan tiszteletet kell 
tanúsítania a Fiú iránt, mint amilyennel az Atya iránt viseltetik. A 



második pedig az, hogy mivel Krisztus ember fia is, amellett, hogy 
Isten Fia, ezáltal részese mind az emberi, mind az isteni 
természetnek, s így saját tapasztalatából fakadóan az ítéletalkotás 
során tekintettel tud lenni az emberi tennészet összes 
tökéletlenségére és kísértésére is. 

Az Atyában és a Fiúban egyaránt meglévő isteni tennészet 
azonban olyan irgalmas és kegyelmes, hogy Krisztus sem kíván 
ítélkezni. Ezért az ítélet végső jogát ő is átruházta saját személyéről 
Isten Igéjére. A János evangéliuma 12,47-48-ban ezt a kijelentést 
teszi: 

És ha valaki hallja az én beszédeimet, és nem hisz, én nem 
kárhoztatom azt: mert nem azért jöttem, hogy kárhoztassama 
világot, hanem hogy megtartsam a világot. Aki megvet engem, és 
nem veszi be az én beszédeimet, van annak, aki őt kárhoztassa: a 
beszéd, amelyet szólottám, az kárhoztatja azt az utolsó napon. 

Ez megmutatja, hogy a teljes isteni ítélethozatal végső joga Isten 
Igéjének van átruházva. 

Az Ige az ítéletalkotásnak az a részrehajlás nélküli, változhatatlan 
mércéje, amelynek alapján egy nap majd minden embernek számot 
kell adnia. 

Az Ezsaiás könyve 66,2-ben azt mondja az Úr: 

...hanem arra tekintek rá, aki szegényés bűnbánó szellemű, aki 
reszket beszédem hallatán. 

(A King James fordítás alapján) 

Az újszövetségi kijelentés fényében könnyen érthetővé válik, 
miért kell az embernek reszketnie Isten beszédének hallatán. Ahogy 
ugyanis olvassuk az Igét vagy halljuk a prédikálást, máris ott 
találjuk magunkat a mindenható Isten ítélőszéke előtt. Itt az isteni 
ítéletnek az egész emberiségre érvényes alapelveivel és normáival 
szembesülhetünk. 



Ezekről mondta nekünk Krisztus a Máté evangéliuma 5.18-ban: 


...míg az ég és a föld elmúlik, a törvényből egy jóta vagy egyetlen 
pontocska el nem múlik, amíg minden be nem teljesedik. 

Ugyancsak Jézus mondta a Máté evangéliuma 24,35-ben: 

Az ég és a föld elmúlnak, de az én beszédeim semmiképpen el 
nem múlnak. 

A Biblia záró fejezetei fellebbentik előttünk a jövő fátylát, hogy 
megmutassák, mi fog történni, amikor - Jézus szavainak 
beteljesüléseként - „az ég és a föld elmúlnak", és felállítják Isten 
trónszékét az utolsó, nagy ítélethez. A Jelenések könyve 20.11-12- 
ben János apostol a következőképpen festi le ezt a jelenetet: 

És láték egy nagy fehér királyi széket, ésa rajta ülőt, akinek tekintete 
elől eltúnéka föld és az ég, és helyük nem találtaték. És látóm a 
halottakat, nagyokat és kicsinyeket, állapi Isten előtt; ... és 
megítélteiének a halottak... az ő cselekedeteik szerint. 

Jézus biztosít bennünket afelől, hogy ebben az utolsó, 
nagyszabású jelenetben az ítéletnek csak egyetlenegy mércéje lesz, 
mégpedig Isten örök és változhatatlan Igéje. Ez lesz egyben a 119. 
zsoltár 160. versének a beteljesedése is: 

Igédnek teljessége igazság, és minden egyes igazságos ítéleted 
örökké megáll. 

(A King James fordítás alapján) 

Itt fog a maga abszolút teljességében megmutatkozni Isten 
változhatatlan Igéjének minden egyes igazságos ítélete. 

Bárcsak mindannyian megértenénk, hogy az a kijelentés, mely 
szerint minden ítélet Isten Igéjének megfelelően fog történni, Isten 
kegyelmének és irgalmának bizonyítéka! Ez ugyanis képessé tesz 
bennünket, hogy már itt, e földi életben előre meglássuk Isten 



ítéletét magunkon, és így megmeneküljünk tőle. Ezért mondja Pál a 
Korinthosziakhoz írt 1. levél 11,31-ben: 

Mert ha mi ítélnénk magunkat, nem ítéltetnénk el. 

De hogyan ítélhetjük meg magunkat? Úgy, hogy minden 
tekintetben Isten Igéjének ítéletét alkalmazzuk életünk minden egyes 
területére. Ha ezt megtesszük, utána pedig bűnbánattal és hittel 
elfogadjuk Isten megbocsátásának és irgalmának ajándékát, akkor 
Isten maga soha nem fog elítélni minket. Erről Krisztus biztosít 
bennü nk et a János evangéliuma 5.24-ben: 

Bizony, bizony mondom néktek, hogy aki az én beszédemet hallja, és 
hisz annak, aki engem elbocsátott, örök élete van; és nem megy a 
kárhozatra [ítéletre], hanem általment a halálból az életre. 

Ugyanezt a bizonyosságot fejezi ki a Rómaiakhoz írt levél 8J_ is: 

Nincsen azért immár semmi kárhoztatásuk [kárhoztató ítéletük] 
azoknak, akik Krisztus jézusban vannak... 

Mit kell tehát tennünk, hogy elkerüljük Isten kárhoztató ítéletét? 
Meg kell hallanunk az Igéjét! Alázattal és megbánással, saját 
életünkre vonatkoztatva kell fogadnunk az Ige minden igazságos 
ítéletét. Hittel el kell fogadnunk Isten kijelentését arról, hogy 
Krisztus magára vette kárhoztatásunkat, és elszenvedte a nekünk 
járó büntetést. 

Amint elfogadjuk Isten Igéjének ezeket az igazságait, felmentést 
kapunk, megigazulunk, kijövünk a kárhoztató ítélet és a halál alól, 
és belépünk a bűnbocsánatba és az örök életbe. 

Mindez Isten Igéje által történik. Ha megtagadjuk és elutasítjuk, 
az Ige az utolsó napon bíránk lesz. Ha elfogadjuk, és 

engedelmeskedünk neki, már most biztosít bennü nk et a teljes 
bűnbocsánatról és a teljes megváltásról - a miatt az igazságosság 
miatt, amely nem a miénk, hanem magáé Istené. 




